ОФКнинг ўзбекистонлик мутахассиси: «Ўзбекистон терма жамоасидан яхши натижа кутяпман»\nОФКнинг ўзбекистонлик мутахассиси: «Ўзбекистон терма жамоасидан...\n13.01.2018 13:50 0 359\nОсиё футбол конфедерациясида фаолият юритаётган ўзбекистонлик мутахассис Аваз Бердиқулов Ўзбекистон Олимпия терма жамоасининг айни пайтда Хитойда давом этаётган Осиё чемпионатидаги иштироки ҳақида ўз фикрларини билдирди.\n«Терма жамоамиз кучли, Қатар билан ўйинда ҳам вакилларимиз тўла устунликка эга бўлишганди. Шунинг учун бу терма жамоа аъзоларидан яхши натижа кутяпман.\nУмид қиламизки, шу таркиб 2020 йил Токида бўлиб ўтадиган Олимпиадага ҳамда 2022 йил Қатарда бўладиган Жаҳон чемпионатига йўлланмани қўлга киритади», - дейди Аваз Бердиқулов.\nАваз Бердиқуловни кўпчилик футбол мухлислари яхши билишади. Ўз вақтида у «Чемпион» газетаси ва «ФИФА» журналидаги ўткир мақолалари билан кўпчиликнинг эътирофига сазовор бўлган. У 1999 йил Англиянинг Борнмут шаҳри Университетида Журналистика бўйича магистратурани тамомлаган. Ўқишни тамомлаганидан сўнг Ўзбекистон Республикаси Ташқи ишлар вазирлиги қошидаги Жаҳон ахборот агентлигида фаолият юритган.


Ўзсаноатқурилишбанкдан тадбиркорлар учун яна бир қулайлик - xabar.uz\n26.03.2020 16:50 0 2397\nЎзсаноатқурилишбанк юртимиз аҳолиси ҳамда банк мижозларига масофадан кўрсатилган хизматлар сони ва сифатини ошириш баробарида уларнинг чўнтакбоплигини таъминлаш устида тинимсиз ишламоқда. Бу борада тадбиркорлик субъектларига ҳам алоҳида эътибор қаратилмоқда.\nЭндиликда кўплаб тадбиркорларимизнинг беминнат ёрдамчисига айланиб улгурган – Ўзсаноатқурилишбанк онлайн банкинг хизматидан барча янги уланувчи юридик шахслар дастлабки 6 ой давомида мутлақо бепул фойдаланишлари мумкин бўлди.\nЮридик шахслар учун «Банк-мижоз» ҳамда «Мобил банк» номли қулай тизимлар орқали барча зарур операцияларни осон ва тез амалга ошириш мумкин.\n- ҳамкорларнинг исталган банкдаги бошқа ҳисоб рақамларига тўловларни амалга ошириш;\n- Ўзсаноатқурилишбанк тизимида 24/7 режимида тўлов ҳужжатларини юбориш;\n- ходимлар маошини уларнинг картасига ўтказиш;\n- ҳисобдаги ўзгаришлар тўғрисида маълумот олиш;\n- кредитларни сўндириш, коммунал тўловларни тўлаш ва яна бошқа кўплаб қулайликларга эга.\nШу ўринда Ўзсаноатқурилишбанк мамлакатимиз иқтисодиётининг таянчига айланган бизнес субъектларини ҳар қандай вазиятда қўллаб-қувватлашга тайёр эканлигини эслатиб ўтамиз.\n0 (800) 120-77-77 Ўзбекистон бўйлаб қўнғироқ бепул\nИқтисодиёт Кеча, 16:00\nКоронавирус Кеча, 13:34\nИқтисодиёт 19/03, 12:53\nИқтисодиёт 16/03, 14:26\n«Ўзсаноатқурилишбанк» бошқаруви раиси тайинланди


Ўроқда йўқ, машоқда йўқ, хирмонда ҳозир “ҳунармандлар” » Ўзбекистон янгиликлари – Zamin.uz\n19 май 2019, 14:58\nҚувонарлиси, Бухорода ҳам солиқ қонунчилигига риоя этган ҳолда иқтисодиётимиз юксалишига муносиб ҳисса қўшиб келаётган ҳунармандлар сафи тобора кенгаймоқда.\nБиргина мисол. 2019 йил 1 май ҳолатида вилоятда “Ҳунарманд” уюшмасига аъзо бўлган якка тартибдаги тадбиркорлар сони 1800 нафарга етди. Бу ўтган йилнинг мос даврига нисбатан 700 тага кўпдир. 2018 йил давомида вилоятимизда фаолият олиб бораётган ҳунармандларга қатъий белгиланган солиқ бўйича 1 миллиард 500 миллион сўм миқдорида имтиёз қўлланилган. 2019 йилнинг ўтган даврида эса солиқ имтиёзи туфайли вилоят ҳунармандлари ихтиёрида 660 миллион сўмдан ортиқ маблағ қолди.\nАфсуски, шоли курмаксиз бўлмас экан.Гап шундаки, ҳунармандчиликка ҳеч қандай алоқаси бўлмаса-да “Ҳунарманд” уюшмаси аъзолигига кириб, солиқ имтиёзларидан фойдаланиб қолишга уринаётганлар учрамоқда.\nБухоро шаҳрида давлат солиқ хизмати органлари ходимлари томонидан олиб борилган профилактик тадбирлар чоғида ана шундай учар тадбиркорларнинг бир нечтасини учратдик.\nАниқроғи, таҳлил қилинганда, баъзи “уста”ларнинг машғулоти тадбиркорлик гувоҳномасидаги фаолият турига мос келмаслиги маълум бўлди.\nУстахонаси йўқ ҳунарманд ҳам бўладими?\n“Тоқи телпакфурушон” мажмуасида ўтказилган профилактик назорат тадбирида қонунга зид тарзда ишлаётганларнинг анча –мунчаси аниқланди. Хусусан, ҳужжатда “миллий либослар тайёрлаш” фаолияти билан шуғулланувчи ҳунарманд деб кўрсатилган Илҳом Аҳмедов ўз дўконида қизлари билан ҳунармандчилик буюмлари эмас, балки ишлаб чиқарувчиларнинг тайёр маҳсулотлари билан савдо қилмоқда. Шу куни улар ўзларини ҳар қанча ҳунарманд эканликларини исботлашга уринмасинлар, хатти-ҳаракатлари бунинг аксини кўрсатаверди.\nМисол учун, миллий либослар тайёрлаш цехини кўрсатишларини сўраганимизда ота-болаларнинг пайтавасига қурт тушди. Ачинарлиси, улар томонидан кўрсатилган тикув цехида ва алмисоқдан қолган тикув машинасида ишлашнинг ҳеч иложи йўқлиги кундай равшан эди.\n- Маҳсулотларимизни асосан қўшниларимиз тайёрлаб беришади, қизларим эса уларни “Тоқи телпакфурушон” мажмуасидаги дўконимизда сотишади, - дейди Илҳом Аҳмедов. – Тўғрисини тан олишим керак, ҳунармандчилик буюмлари билан савдо қилувчи ҳам солиқ имтиёзига эга деб ўйлагандим.\nДавлат солиқ хизмати ходимларининг профилактик суҳбатларидан тушундимки, ушбу имтиёздан фақат ҳунармандларнинг ўзлари фойдалана оларканлар. Энг асосийси, фаолиятимни зудлик билан қонунийлаштириб, фарзандларимни ёлланма ишчи сифатида ишга қабул қилсам, уларнинг келгусидаги пенсия таъминоти учун ҳам яхши бўларкан.\n“Ҳунарманд” уюшмасига аъзо бўлиб, фаолият кўрсатаётган Илҳом Ахмедовнинг банкда ҳисоб рақами бор ёки йўқлиги билан қизиқдик. Аслида давлат рўйхатидан ўтган ҳар бир ҳунарманд ҳисоб рақами очиш учун банкларга мурожаат қилиши керак. Бироқ, бу хизматлар бепул амалга оширилса-да, унинг ҳисоб рақами мавжуд эмас.Ҳатто назорат касса машинаси ҳам йўқ.\nУшбу ҳолат аслида гул босилган газламалар ва чокли буюмлар тайёрлаш фаолияти билан шуғулланиши учун “Ҳунарманд” уюшмаси аъзолигига киритилган Мастура Эгамованинг ҳам фаолиятида кузатилди. Унинг Тоқи телпакфурушон мажмуасидаги савдо дўконида турмуш ўртоғи Юнус Эгамов ҳам савдо фаолияти билан шуғулланяпти.\nБиз бу ердаги гул босилган газламалар ва чокли буюмлардан ташқари ҳунармандчилик маҳсулотларини кўздан кечириб, улардан айнан қайси бирини ўзлари тайёрлаганликларини ва ҳунармандчилик устахоналарини сўрадик. Афсуски, ушбу саволларимизга улар тайинли жавоб бера олмадилар.\nАна шундай кўзбўямачилик йўли билан “Ҳунарманд” уюшмасининг аъзолигини олиб, қатъий белгиланган солиқ ҳамда ягона ижтимоий тўловни тўлашда имтиёзни қўлга киритган Раъно Раҳмонова учун давлат солиқ хизмати ходимларининг профилактик суҳбати фойдали бўлди.\nР.Раҳмонова бу билан узоққа бора олмаслигини ва фаолиятини қонунийлаштириб қўйса, имкониятлари янада кенгайишини тушуниб, шу куннинг ўзида озиқ-овқат ва ноозиқ-овқат товарлари билан чакана савдо қилиш фаолият тури бўйича якка тартибдаги тадбиркор сифатида давлат рўйхатидан ўтди.\nСолиқларга бировнинг ҳақи деб қарашимиз керак\nТоқи телпакфурушон мажмуасида ўтказилган профилактик тадбир кунида қизиқ бир ҳолатга дуч келдик. Ўзини ҳунарманд деб таништирган Истат Яхшиева савдога қўйилган маҳсулотларни ўз қўли билан тайёрлаганига бизни ишонтирмоқчи бўлди. Аммо, отаси Эрмат Яхшиевнинг сўзлари унинг фикрларини бутунлай инкор қилди.\n- Вилоятимизнинг Шофиркон ва Навоий вилоятининг Нурота туманларида ҳунармандчилик цехларимиз бор, - дейди Эрмат Яхшиев. – Мазкур цехларда 50 га яқин хотин-қиз қўлда асосан сўзана ва гиламлар тўқийди. Уларнинг бажарган ишига қараб, оғзаки келишувга кўра ойига 500 минг сўмгача ҳақ тўлаймиз.\nКўриниб турибдики, у солиқдан қочиш мақсадида “Ҳунарманд” уюшмасига аъзо бўлган. Бу ҳам етмагандек жойларда яширин цехлар ташкил қилган, кўплаб фуқароларга “конверт” усулида ҳақ тўлаяпти.\nҲақиқий ҳунармандлар эса фаолият туридан келиб чиққан ҳолда 5 нафардан 10 нафаргача шогирдни ёллаб ишлатиб, уларга расмий равишда маош беришяпти.\nАна шундай ҳунармандлардан бири Бахтиёр Кенжаевнинг суҳбатга тортдик.\n- Негадир ҳунармандларга берилган солиқ имтиёзларидан кўзбўямачилик қилиб, фойдаланишга уринаётганлар кўпайиб бормоқда, -дейди у. – Қарийб 40 йилдан бери гиламчилик билан шуғулланиб келаман. Ҳукуматимизга раҳмат, бизга берилган енгилликлар туфайли ўғилларим, келинларим ва невараларим ҳам шу касб этагидан тутишди. Ҳунарнинг осони йўқ.\nБиз барча жараёнларни ўз қўлимиз билан бажарамиз. Берилган енгиллик ва солиқ имтиёзларини ана шу машаққатли ишларимиз учун мукофот деб биламан. Шундай экан, ўроқда йўқ, машоқда йўқ, хирмонда ҳозир бундай кишиларнинг ишларини тўғри деб ўйламайман. Негаки, солиқларга ҳам бировнинг ҳақи деб қарашимиз керак. Ўзганинг ҳақига эса хиёнат қилинмайди.\n- Мен тайёрлаган маҳсулотларни Бухоромизнинг эски шаҳар қисмидаги кўпчилик тадбиркорлар сотиб олишади, - дейди яна бир суҳбатдошимиз Ахтам Субҳонов. – Ўз ижодий ишларимни асосан, Абдулазизхон мадрасасидаги устахонамда тайёрлайман. Бу ишларда ўғлим ёрдам беради. У ҳам келажакда менга ўхшаб ҳунарманд бўлмоқчи.\nФикримизча, ана шундай “уста – шогирд” анъанаси изчил давом этса, “Ҳунарманд” уюшмаси мутасаддилари бу ташкилот аъзолигига қабулда жиндай эътиборлироқ бўлишса биз юқорида мисол тариқасида келтирган нохуш ҳолатлар барҳам топади.\nТаъкидлаш керак, мамлакатимизда тадбиркорликни ривожлантиришга алоҳида эътибор қаратилиб, ишбилармонлар ҳар томонлама қўллаб-қувватланмоқда, улар учун кўплаб имтиёз ва енгилликлар берилмоқда. Бироқ, ана шу имкониятларга қарамай айрим тадбиркорлик субъектлари фаолиятида солиқлардан қочиш ҳолатлари кузатилаётгани ачинарли.\nБухоро вилояти давлат солиқ бошқармаси Жамоатчилик билан\nалоқалар ва ҳуқуқий ахборот шўъбаси бошлиғи.\nЯнгиликлар » Жамият » Ўроқда йўқ, машоқда йўқ, хирмонда ҳозир “ҳунармандлар”\n16:50 Якка тартибдаги тадбиркорларга солиқ солиш тубдан ўзгарди


МДҲ етакчилари 19 декабр куни Остонада тўпланади\n07 май 2021, Тошкент вақти: 09:46\n19 декабр куни Қозоғистонда МДҲга аъзо давлат раҳбарларининг норасмий саммити бўлиб ўтади.\nБироқ Қозоғистон расмийларига кўра, Остона шаҳрида бўлиб ўтиши кутилаётган ушбу саммитда МДҲга аъзо 12 давлатдан фақатгина саккизтасининг раҳбари иштирок этади.\nҚозоғистон Ташқи ишлар вазирлиги расмийси Эржан Ашикбаевга кўра, саммитда иштирок этиш таклифномаси битилган мактуб Арманистон, Беларус, Россия, Ўзбекистон, Қирғизистон, Туркманистон ва Тожикистон етакчиларига юборилган.\nАйни пайтда¸ қозоқ расмийси Озарбайжон, Молдова ва Украина раҳбарларининг ушбу саммитга таклиф этилмагани сабабларини ошкор қилмади.\nЖорий йил август ойида Россия ва Грузия ўртасида бўлиб ўтган ҳарбий можарожан сўнг, расмий Тбилиси МДҲ таркибидан чиқишини эълон қилган эди.\nМаълумотларга қараганда, глобал иқтисодий бўҳрон билан боғлиқ мавзулар Остона саммити диққат-марказида бўлади.


hidoyat.uz – “Мовароуннаҳр” нашриётининг сайти - ФОЛБИНЛАРГА ИШОНМАНГ\nБутун оламларни яратган Аллоҳ таолонинг қудрати чексиздир. Ҳеч бир сифатда унинг мисли ва ўхшаши йўқдир. Илм ва қудратда ҳам ҳеч ким унга баробар эмасдир. Аллоҳ таоло ўзининг илми азалийси билан барча воқеа ва ҳодисаларни олдиндан билгувчидир. Ўзининг ҳикмати билан бандаларини имтиҳон қилиш учун ғайбий ишларни ва келажак воқеаларни сир тутди. Бунга кўплаб ояти карималар далолат қилади. Жумладан: «Айтинг: "Аллоҳдан бошқа осмонлар ва Ердаги бирор кимса ғайбни билмас. Улар қачон қайта тирилишларини ҳам сеза олмаслар» (Намл, 65). Бошқа бир оятда эса бундай дейилади: Ғайб (яширин иш ва нарсалар) калитлари Унинг ҳузуридадир. Уларни Ундан ўзга билмас"» (Анъом, 59).\nДемак, инсоннинг келажакдаги тақдирини ва бошқа ғайбий ишларни Аллоҳдан бошқа ҳеч ким билмайди. Агар келажакдаги ишлар инсонларга маълум бўлса эди, имтиҳон бўлмасди. Чунки ғайбни билган одам фақат ўзига фойдали ишларни қилиб, зарарли нарсалардан сақланган бўлар эди. Бу ҳақда Аллоҳ таоло бундай марҳамат қилади: «Айтинг: «Аллоҳ хоҳлаганидан ташқари ўзим учун (бирор) фойда ва зарар (келтириш)га эга эмасман. Агар ғайб (илми)ни билсам эди, хайрли ишларни кўп қилган бўлур эдим ва менга ёмонлик (ҳам) етмаган бўлур эди. Мен фақат имон келтирадиган қавм учун огоҳлантирувчи ва хушхабар берувчидирман» (Аъроф, 188).\nУшбу оятлардан маълум бўладики, ҳеч ким, ҳатто пайғамбарлар ҳам ўз бошларига қандай кунлар келишидан бехабар бўлганлар. Лекин инсонлар орасида одамларнинг келажагини, тақдир ва қисматини айтиб берувчи сохта «башоратчилар» ҳам йўқ эмас. Улар коҳин – фолбинлардир. Фолбинликнинг зарарлари, унга ишонувчиларнинг ёмон оқибатлари ҳақидаги далилларни келтиришдан олдин, унинг хусусияти ва тарихига бир назар ташласак.\nМаълумки, замин инсонларнинг макони, осмон эса, малоикаларнинг ошёнидир. Аллоҳ таоло Ўзининг Ердаги бандалари хусусидаги барча ҳукм-фармонларини адо қилишни ана шу фаришталар зиммасига юклагандир. Оламда учинчи бир тоифа – жинлар тоифаси ҳам борки, инсонлар узоқ йиллардан бери улар билан турли хил алоқада бўлиб келганлар. Ҳатто Сулаймон (алайҳиссалом) ҳузурида жинлар энг оғир ишлар билан машғул бўлиб хизмат қилишган. Бу ҳақда Қуръони каримда бундай дейилади: «..Яна жинлардан ҳам Парвардигорининг изни билан унинг қўл остида ишлайдиган (жин)ларни (бўйсундириб қўйгандирмиз). Улардан ким Бизнинг амримиздан четласа, Биз унга ўт азобидан тоттириб қўюрмиз» (Сабаъ, 12).\nБундан ташқари жинларнинг айримлари осмондаги фаришталарнинг ўзаро гап-сўзларини ўғринча эшитиб олишиб, Ердаги фолбинларга етказиб туришган. Буни Аллоҳ таоло жинларнинг тилидан бундай баён қилади: Биз (илгари) ундан (осмондаги баъзи) жойларга (фаришталар сўзларини) эшитиб олиш учун ўтириб олар эдик. Энди ҳозир (Муҳаммад пайғамбар бўлгач) кимки (қайси жин) тингламоқчи бўлса, ўзини кузатиб турган бир (учар) юлдузни топар (Жин, 9).\nЖинлар ва фолбинларнинг бундай алоқалари Пайғамбаримиз Муҳаммад (соллаллоҳу алайҳи ва саллам)га Қуръони карим нозил бўлиш замонига қадар давом этди. Ислом дини келгунгача кўплаб коҳинлар ўзларининг берган ғайбий хабарлари билан жуда машҳур бўлганлар. Масалан: Расулуллоҳ (соллаллоҳу алайҳи ва саллам) туғилган кечада Эрон подшоси Хусравнинг саройи ўртасидан дарз кетиб ёрилди ва ўн тўртта минора қулаб тушди. Худди шу кечада Хусравнинг вазири Мубадон ғалати туш кўрди. Саройнинг бузилиши ва вазирнинг туши қандай маънога эга эканини билиш мақсадида подшо Шом тарафда яшайдиган машҳур Сотиҳ исмли коҳинга чопар юборди. Сотиҳ эса, шу кечада туғилган бир чақалоқ келажакда пайғамбар бўлиши ва Эрон ҳам унинг динига кириши ҳамда ўша замонгача яна ўн тўрт подшоҳ форс мамлакатини идора этиши ҳақида хабар берди. Замон ўтиши билан унинг сўзлари тўғри экани маълум бўлди.\nҚуръони карим нозил бўла бошлаши билан жинларнинг қаршиликсиз осмонга чиқиб хабар келтиришларига чек қўйилади. Юқорида келтирилган оятда жинлар осмонда баъзи жойга ўтириб олиб фаришталарнинг сўзларини ўғринча эшитишлари баён қилинган эди. Уларнинг тинчини бузган ва ишларига якун ясаган воқеа ҳақида Қуръони каримда бундай дейилади: «...Энди ҳозир (Муҳаммад пайғамбар бўлгач), кимки (қайси жин) тингламоқчи бўлса, ўзини кузатиб турган бир (учар) юлдузни топар. Биз ердаги кишиларга (Аллоҳ томонидан) ёмонлик ирода қилинганми ёки Парвардигорлари уларга тўғри йўлни ирода қилганми, билмасмиз» (Жин, 9–10). Бошқа бир оятда эса шундай марҳамат килинади: «Илло (у жинлардан) бирортаси (малоикаларнинг сўзини) яширинча эшитиб олса, бас, уни очиқ (учар) юлдуз қувиб етар (ҳалок этар)» (Хижр, 18).\nУшбу оятлардан маълум бўлдики, Аллоҳ таоло Қуръони каримни нозил қилиши билан жинлар учун осмон эшиги ёпилди. Ваҳийнинг мусаффолигини таъминлаш ва одамлар орасида шубҳага ўрин қолдирмаслик ҳамда Қуръон оятлари билан фолбинларнинг сўзлари аралашиб кетмаслиги учун ҳам Аллоҳ таоло жинларни осмонга чиқишдан ман қилди. Осмонларга қўриқчиларни қўйди. Осмондаги учар юлдузлар ана ўшандай шайтон-жинларга отилган ўқлардир.\nИнсонлар назарида жинлар ғайбий ишларни билувчи ҳисобланади. Аслида улар ҳам ғайбдан бехабардирлар. Бунга қуйидаги оятлар ҳам далолат қилади: “Бас, қачонки, Биз унга (Сулаймонга) ўлимни ҳукм қилганимизда, унинг ўлимига фақат ҳассасини еяётган кемирувчи қуртгина далолат қилди. Бас, қачонки, у қулаб тушгач, жинлар аниқ билдиларки, агар улар ғайбни билувчи бўлганларида бу хор қилувчи азобда (меҳнатда узоқ муддат) қолмаган бўлур эдилар» (Сабаъ, 14).\nМаълумки, Сулаймон (алайҳиссалом) асога суянган ҳолда жон таслим қилганлар. Унга хизмат қилувчи жинлар эса, унинг вафот этганини билмасдан, оғир ишларда давом этдилар. Сулаймон (алайҳиссалом) суяниб турган асони бир йил давомида ёғоч қурти еб, ичини кемирди. Натижада Сулаймон (алайҳиссалом) ерга қулаб тушдилар. «Сулаймон ўлди, девлар қутилди» деган нақл ҳам шундан қолган. Агар инсонлар ўйлаганидек, жинлар ғайбий сирлардан огоҳ бўлсалар эди, ўша ҳолатда Сулаймон (алайҳиссалом)нинг вафот этганини билиб, мажбурий қилаётган оғир ишларини тўхтатган бўлар эдилар».\nФолбинликка нисбатан Ислом дини қандай муносабатда бўлади? Бу ҳақда кўплаб ҳадисларни келтириш мумкин. Жумладан:\n«Кимки бирор коҳиннинг олдига борса ва унинг айтган сўзига ишонса (тасдиқласа) қирқ кунгача унинг намозлари қабул қилинмайди» (Имом Табароний).\nУшбу сўзлар бошқа ғайбдан хабар берувчилар ва уларнинг сўзларига ишонувчи нодон кишиларга ҳам тегишлидир. Чунки юлдузлар фақатгина уч нарса учун: осмонга зийнат, жин ва шайтонларга отиш учун тош ва инсонлар йўл топиб олишлари учун аломат-белги қилиб яратилгани ҳадисларда баён этилган. Юлдузлар ҳеч қачон инсонларнинг тақдирини ва келажакдаги ҳодисаларни билишга далолат қилмайди.\n1852 марта ўқилган.


ОФК ОЧЛ борасида «Пахтакор»га расмий хабар жўнатди\n«ОФК биз иштирок этаётган минтақада Чемпионлар лигасининг 4-тур учрашувлари кечиктирилгани ҳақида расмий хабар йўллади», - дея ёзмоқда «Пахтакор» клуби матбуот хизмати.\n«Унга кўра, гуруҳимиздан ўрин олган 4-тур беллашувлари 6 апрель куни бўлиб ўтмайди. Кечиктирилган баҳсларнинг қачон бўлиб ўтиши ҳақида ОФК кейинроқ маълум қилади. 6 апрель куни «Пахтакор» Тошкентда Саудия Арабистонининг «Ал-Ҳилол» жамоасини қабул қилиши керак эди. Бироқ жаҳон бўйлаб тарқалган коронавирус пандемияси сабабли ўйин қолдирилди. Ҳозирча гуруҳ босқичининг кечиктирилган беллашувлари қачон бўлиб ўтиши борасида бир қарорга келинмади. Фақат май ойида ўтиши керак бўлган нимчорак финал баҳслари эндиликда 17-18 ва 24-25 август кунлари ўтказилиши белгиланди. Шу тариқа чорак финал сентябрь, ярим финал ўйинлари эса октябрда бўлиб ўтади. Финал учрашувлари муддати ноябрда белгиланган ҳолатида қолмоқда» - дейилади хабарда.\nМаълумот учун, «Пахтакор» ўтган икки турда 6 очко жамғарган ҳолда ўз гуруҳида пешқадамлик қилмоқда.


Технологик жиҳатдан тараққий этган 10 давлат - Terabayt.Uz\nТехнологик жиҳатдан тараққий этган 10 давлат\nЗамонавий илғор технологиялар тобора инсонлар ҳаётига чуқурроқ кириб бормоқда. Ер юзининг кўплаб мамлакатлари ундан фуқаролари ҳаётини яхшилаш, турмуш даражасини ошириш мақсадида фойдаланишади. Давлатнинг технологик жиҳатдан тараққий этганлиги унинг иқтисодий ва сиёсий барқарорлигига чамбарчас боғлиқдир. Қуйида жаҳондаги технологик тараққий этган ўн етакчи мамлакатга қисқача шарҳ берамиз.\n2015 йил ҳолати бўйича баҳо берсак, кунчиқар мамлакатни энг технологик ривожланган давлат сифатида эътироф этишга ҳақлимиз. Автомобилсозлик, робот техникаси, электрон техника, металлургия, сейсмик барқарор иншоотлар қурилиши каби соҳаларнинг барчасига юқори технологиялар чуқур кириб борган. Бу ўринда японларнинг таълими ва фанига урғу бериш жоиз.\nБиринчи бўлиб Ойга одам чиқарган, биринчи атом бомбасини яратган ва яна дунёга бир қанча кашфиётлар тақдим қилган давлат иккинчи ўринда. Технологик жиҳатдан энг яхши таъминланган армияга эга. Фазони ўзлаштириш соҳасида етакчи. Фармацевтика ва телекоммуникация соҳаларида илғордир.\nLG, Samsung ва Hundai сингари брендлар ватани. Нанотехнологиялар ва роботсозлик соҳаларига жанубий кореялик олимлар қўшган улкан ҳиссани таъкидламай иложи йўқ. Корея Республикасининг фан ва технология вазирлиги замонавий илғор технологияларга оид кўплаб миллий дастурларни молиялаштиради. Биргина факт: Жанубий Кореядаги ўртача интернет тезлиги АҚШдагидан уч баробар ортиқ.\nФазовий технологиялар бўйича етакчи беш давлатдан бири. Яҳудийлар давлатида экспортдан келган даромаднинг 35 фоизи технологик соҳага сарфланади. Қолаверса, Исроилда электромобилларни зарядловчи йирик инфратузилмавий тармоқ мавжуд бўлиб, бу фуқароларга катта енгиллик яратган.\nMercedes-Benz, Audi, BMW ва Volkswagen ватани. Машинасозлик бўйича хай-тек уяси. Немис олимлари космонавтика ва нанотехнологиялар бўйича ҳам фаол шуғулланяпти. “Макс Планк жамияти” ва “Готфрид Вильгельм Лейбниц” каби илмий-тадқиқот муассасалари номи дунёга танилган.\nСаноат соҳасидаги мураккаб тадқиқотлар, биотехнологиялар, фазони ўзлаштиришда фаоллик, буларнинг барчаси Канадага хос. Канада ҳукумати технологик секторни ривожлантиришга маблағни аямайди: ЯИМнинг 1,8 фоизи илмий-тадқиқотлар ва тажриба-конструкторлик ишларига сарфланади.\nҚачонлардир паровоз, реактив ва электр двигатель, чўғланма лампочка каби ихтироларни дунёга берган Британия технологик тараққий этган мамлакатлар ўнлигига киришга тўла ҳақлидир. Авиация, автомобилсозлик, фармацевтика каби соҳаларда инглиз оролчаси етакчилар сафида.\nХитой деганда Тайванни ҳам тушунамиз. Хитой шиддат билан ривожланяпти, шу билан бирга таниқли бренд ва технологияларни сотиб олмоқда. Келинг, санаб кўрайлик: Volvo, Great Wall, Lenovo, Huawei, Acer, Asus, BBK, BenQ, D-link, Gigabyte, HTC ва яна бир қанча.\nЗамонавий жиҳозларга эга соғлиқни сақлаш тизими жаҳонда энг яхшиларидан деб тан олинган. Донғи кетган Nokia брендининг ватани мобиль коммуникация соҳасида ҳам илғордир. Охирги йилларда ҳукумат томонидан биология, биоэнергетика ва экология соҳалари ривожига урғу берилмоқда.\nКичик шаҳар-давлат жаҳоннинг бизнес юритиш учун энг қулай шарт-шароитларга эга мамлакати ҳисобланади. Камбағал ва кичик давлат илғор технологиялари инфратузилмага эга жамият қура олишига Сингапур яққол мисолдир. Бугунга келиб Сингапур жаҳондаги энг тезкор интернет тизими, қулай ва шинам жамоат транспорти ва ҳар бир фуқаро камида битта смартфонга эгалиги билан ғурурлана олади.\n#илғор технологиялар #Инновацион технологиялар #кучли ўнлик


16:50 / 01.01.2018\n«Лестер Сити» португалиялик ярим ҳимоячиси Адриен Силвани қайдномадан ўтказди. Бу футболчи трансфери бўйича Лиссабоннинг «Спортинг» клуби билан ёздаёқ келишувга эришилган, аммо инглизлар уни трансфер қилишга улгуришмаганди.\n«Лестер» 28 ёшли бу ҳавбек учун ёзги трансферларнинг сўнгги кунида 22 миллион фунт тўлаганди, аммо «тулкилар» раҳбарияти Силвани қайдномадан ўтказишга 14 сония кечикканди.\nХалқаро футбол федерацияси эса бу вақт туфайли унинг трансфер ҳужжатларини қабул қилмаган. Кейинроқ «Лестер» апелляция билан мурожаат қилди, аммо рад жавоби берилди. Ноябрь ойида Спорт арбитраж суди футболчини инглизлар клубига вақтинча қайд этишни ҳам истамади.\nФақатгина бугун, январь ойининг биринчи кунида қишки трансферлар даричаси очилиши билан «Лестер» зарур ҳужжатларни топширди ва ҳужжатлар қабул қилинди.\nFA қоидаларига кўра футболчи қайдномадан ўтказилган куниёқ янги жамоаси учун ўйнаши мумкин эмас, шу туфайли Силва «Лестер»нинг бугун Англия Премьер-лигаси 22-тури доирасида «Ҳаддерсфилд Таун»га қарши учрашувида иштирок эта олмайди.\nSky Sports маълумотига кўра, португалиялик футболчи Англия Кубоги доирасида 6 январь куни «Флитвуд Таун»га қарши кечадиган учрашувда дебют қилади.\n16:20 / 07.03.2018\n12:09 / 26.02.2018


Самарқанд вилоят кенгашига янги раис сайланди | Ўзбекистон Халқ демократик партияси\n2021-03-17 18:35:02 1568\nЎзбекистон Халқ демократик партияси Самарқанд вилоят кенгашининг пленуми бўлиб ўтди. Унда партия ташкилотлари ва партия гуруҳлари фаолиятини халқимиз ҳаётидаги муаммоларни ҳал этишга йўналтириш борасидаги устувор вазифалар тўғрисидаги масала муҳокама этилди.\nҚайд этилдики, электорат манфаатлари билан боғлиқ ижтимоий масалаларни ҳал этишда партия ташкилотлари ва депутатлик бирлашмалари ташаббускорлигини ошириш зарур. Партия гуруҳларининг халқ депутатлари маҳаллий Кенгашлар муҳокамасига масала олиб чиқиш борасидаги фаолиятини кучайтириш долзарб вазифа ҳисобланади.\nУшбу масала бўйича Самарқанд вилоят кенгаши хотин-қизлар ва ёшларнинг ижтимоий-сиёсий фаоллигини ошириш сектори мудири Исломбек Умиров, Самарқанд вилоят кенгаши раиси ўринбосари – мафкура ва тарғибот-ташвиқот масалалари бўлими бошлиғи Фарҳод Ҳидиров, Иштихон туман кенгаши раиси Лола Булакова ҳамда Пахтачи туман кенгаши раиси Исмат Санаевнинг фикр-мулоҳазалари тингланди.\nШу асосда пленумда партия ташкилотлари ва партия гуруҳлари фаолиятини кучайтиришга доир қарор қабул қилинди.\nПленумда ташкилий масала ҳам кўриб чиқилди. Самарқанд шаҳар ҳокими ўринбосари – маҳалла ва оилани қўллаб-қувватлаш бўлими бошлиғи вазифасида фаолият юритиб келаётган Бадриддин Насриев Насриевич Самарқанда вилоят кенгаши раислигига сайланди.\nБ.Насриев 1954 йилда Самарқанд туманида туғилган. Тошкент халқ хўжалиги институтини тамомлаган. Қарийб 25 йил давомида банк ҳамда молия тизимларида турли раҳбарлик вазифаларида самарали меҳнат қилган. Фуқароларнинг ўзини ўзи бошқариш органлари фаолиятини мувофиқлаштириш бўйича Самарқанд вилоят кенгаши раисининг биринчи ўринбосари, Монополиядан чиқариш ва рақобатни ривожлантириш давлат қўмитаси раиси вазифаларда фаолият юритган.\nПленумда Ўзбекистон Халқ демократик партияси Марказий Кенгаши раиси, Олий Мажлис Қонунчилик палатасидаги ЎзХДП фракцияси раҳбари Улуғбек Иноятов иштирок этди.


ҚР Президенти: Кичик ва ўрта бизнес 6 ой иш ҳақидан ушланадиган даромад солиғидан озод қилинади NUR-SULTAN. Kazinform – Қозоғистон Президенти Қасим-Жомарт Тоқаев фавқулодда ҳолатларда тадбиркорларга кўрсатилаётган ёрдам ҳақида гапириб берди, дея хабар беради Kazinform мухбири.\nҚозоғистонда 800 мингдан зиёд одамга озиқ-овқат бепул тарқатилади NUR-SULTAN. Kazinform – Қозоғистонда озиқ-овқат бепул бериладиган фуқаролар тоифалари кенгайтирилади, деб хабар беради Kazinform мухбири.\nҚозоғистон Россиядан бензин импорт қилишни вақтинча тақиқлайди NUR-SULTAN. Kazinform – Қозоғистон маҳаллий маҳсулотлар экспортини кўпайтириш чораларини кўрмоқда, дея хабар беради Kazinform мухбири.\n1 апрел куни Қозоғистон мактаблари ўқувчиларга масофадан синов дарси ўтказади NUR-SULTAN. Kazinform – 1 апрел куни Қозоғистондаги барча мактабларда масофавий ўқитиш бўйича пилот дарси бўлиб ўтади, дея хабар беради Kazinform мухбири.\nАлматида карантин режимини бузган 3 нафар Ўзбекистон фуқароси қўлга олинди ALMATY. Kazinform – Алматида карантин режимини бузган уч нафар Ўзбекистон фуқароси қўлга олинди, дея хабар беради Kazinform мухбири.\nҚозоғистонда коронавирусдан даволаниб чиққанлар сони 22тага етди NUR-SULTAN. Kazinform – Қозоғистонда коронавирус инфекциясидан даволаниб чиққанлар сони 22тага етди, деб хабар беради Kazinform.\nЎзбекистонда коронавирус юқтирганлар сони 8тага ошди NUR-SULTAN. Kazinform – Ўзбекистон Республикаси Соғлиқни сақлаш вазирлигининг хабар қилишича, мамлакатда коронавирус инфекцияси билан касалланганиш ҳолатлари сони 8 тага ошиб, 158 нафарни ташкил этмоқда, деб хабар беради Kazinform.\nНур-Султанда бир киши коронавирусдан вафот этди NUR-SULTAN. Kazinform – Нур-Султанда коронавирус инфекциясидан бир киши вафот этди, дея хабар беради Kazinform.\nҚозоғистонлик мухбир жонли эфирда севгилисининг қўлини сўради NUR-SULTAN. Kazinform – «Хабар 24» телеканалининг мухбири Марк Брюшко тўғридан-тўғри эфирда севгилисининг қўлини сўради, дея хабар беради Kazinform мухбири.\nКоронавирус: Қозоғистонда яна 17 та ҳолат қайд этилди NUR-SULTAN. Kazinform – Қозоғистонда коронавирус юқтирган яна 17 киши рўйхатга олинди, дея хабар беради Kazinform coronavirus2020.kzга асосланиб.\nҚР Президенти кичик ва ўрта бизнес вакиллари мурожаатига ўз муносабатини билдирди NUR-SULTAN. Kazinform – Қозоғистон Республикаси Президенти Қасим-Жомарт Тоқаев кичик ва ўрта бизнес вакилларининг мурожаатига ўз муносабатини билдирди, дея хабар беради Kazinform.


«жо байден» тегли мақолалар – Газета.uz\n«жо байден» тегли мақолалар\n27 феврал 2021, 11:49\nАҚШ Қримнинг Россияга қўшилиб олинганини ҳеч қачон тан олмайди, дея таъкидлади Америка Қўшма Штатлари президенти Жо Байден.\n23 феврал 2021, 13:01\nАҚШда коронавирусдан вафот этган 500 минг фуқаро хотирасига бағишлаб беш кунлик мотам эълон қилинди\nЖо Байден АҚШда COVID-19 асоратларидан вафот этган 500 минг фуқаро хотирлаш муносабати билан беш кунлик мотам эълон қилди. У америкаликларни масофа сақлашга, ниқоб тақишга, шунингдек, вакцина билан эмланишга чақирди.\n5 феврал 2021, 12:21\nБайден Навалнийни зудлик билан озод этишни талаб қилди\nАҚШ президент Жо Байден ташқи сиёсат масалалари бўйича қилган нутқида Россия ҳукуматидан Навалнийни озод этишни талаб қилди. Жо Байденнинг таъкидлашича, Навалний «коррупцияни фош қилаётгани учун ўлжага айланган».\n21 январ 2021, 10:13\n7 январ 2021, 14:39\n24 ноябр 2020, 11:28\nЖо Байден Оқ уйдаги асосий мансаблар учун ўз номзодларини танлади\nПрезидентлик сайловларида ғолиб чиққан Жо Байден президент маъмурияти таркибига кириши мумкин бўлган асосий номзодларни эълон қилди. Унга кўра, Эврил Хейнс АҚШ миллий разведкасини бошқарадиган биринчи аёл ва Кубада туғилган Алехандро Майоркас эса Миллий хавфсизлик департаментини бошқарадиган илк лотинамерикалик бўлиши мумкин.\n7 ноябр 2020, 22:21\n20 август 2020, 14:29\nАҚШ Демократик партиясидан вице-президентликка номзод тасдиқланди\nАҚШ вице-президентлигига Демократик партиясидан Камала Харрис номзод сифатида тасдиқланди. Аввалроқ Жо Байден уни вице-президентликка номзод сифатида танлаганини эълон қилган эди. Камала Харрис 2017 йилдан Калифорния сенатори бўлиб келмоқда.


01 март 2021, Тошкент вақти: 16:12\nҲаёт ҳамда Қуёш тизими келиб чиқиши ҳақида кўпроқ билиб олиш учун Ердан 300 миллион километрда жойлашган астероиддан намуна олиш учун юборилган япон сайёралараро станцияси муваффақиятли равишда астероидга қўнди.\nБу ҳақда жума куни эълон қилинди. Япония фазо агентлигининг (JAXA) маълум қилишича, Hayabusa2 (“Хаябуса-2”) станцияси Рюгу астероидига қисқа вақтга қўнган. Қўнганидан сўнг, астероид сатҳига ўқ узган ва кўтарилган чангдан намуна олиб, кутиб туриш позициясига қайтган.\nHayabusa2 лойиҳасининг миссия менежери Макото Ёшикава ушбу мураккаб амалиёт кутилгандан тезроқ якунланганини ва муаммосиз кечганини билдирди. Астероидда 4,6 миллиард йил олдин юзага келган органик моддалар ҳамда сув борлиги тахмин қилинмоқда.\nКейинчалик Hayabusa2 астероид сатҳи остидан материал олиш учун унга қараб кучли импактор отади. Натижада минг йиллар давомида шамол ва радиацияга дучор бўлмаган “тоза” материалдан намуна олинади.\nОлимлар ушбу намуналар ҳаёт ва олам ҳақида кўпроқ билиб олишимизга кўмаклашишига умид боғлаган.\nҚиймати 270 миллион долларга баҳоланган Hayabusa2 миссияси 2014 йилнинг декабрида учирилган эди. Станция 2020 йилда тўплаган намуналари билан Ерга қайтиши кутилмоқда.\nHayabusa2 астероид сатҳини камералари ва сенсорлари билан кузатмоқда. Станция аввалроқ Рюгу сатҳига икки MINERVA-II, бир MASCOT роботини қўндирган эди. Ўтган йилнинг сентябрида астероидига қўндирилган MINERVA-II роботлари астероид сатҳида ўзи ҳаракатланиб, сурат олишга қодир тарихдаги илк роботлардир.\nРюгу сатҳига қўндирилган роботлар аллақачон Ерга маълумот юбора бошлаган.\nЙирик совутгич ҳажмидаги Hayabusa2 қуёш панеллари билан жиҳозланган бўлиб, Hayabusa миссияси давомидир. Hayabusa станцияси 2010 йилда кичикроқ астероид парчаларини олиб Ерга қайтган эди.


Qalampir.uz - Ислом Каримов фаолият юритган Оқсарой биноси байрам арафасида музей сифатида иш бошлайди\n12:22, 15.08.2017 Жамият\nОқсарой қаршисидаги кўп қаватли уйларни тўсиб турувчи катта баннер ва темир тўсиқлар олиб ташланди, майдон кўкаламзорлаштирилмоқда.\nЎзбекистон Республикаси Президенти Шавкат Миромонович Мирзиёевнинг жорий йил 25 январда имзолаган “Ўзбекистон Республикасининг Биринчи Президенти Ислом Абдуғаниевич Каримовнинг хотирасини абадийлаштириш тўғрисида”ги қарорида Ўзбекистон Республикасининг Биринчи Президенти Ислом Каримов кўп йиллар давомида фаолият олиб борган Тошкент шаҳридаги Оқсарой қароргоҳида Ислом Каримов номидаги илмий-маърифий ёдгорлик мажмуасини ташкил этиш ва Ислом Каримов номидаги Республика хайрия жамоат фондини ҳам ушбу манзил бўйича жойлаштириш белгиланган эди.\nПрезидент қарорига кўра, кўплаб шаҳарлар қаторида Тошкент шаҳрига Ўзбекистон Республикасининг Биринчи Президенти Ислом Абдуғаниевич Каримов ҳайкалини ўрнатиш белгиланган. Айни дамда Ислом Абдуғаниевич Каримов фаолият юритган Оқсарой резиденциясида қурилиш ва таъмирлаш ишлари олиб борилмоқда. Оқсарой ҳовлисига Ислом Каримов сиймоси акс этган ҳайкал ўрнатилади.\nАввалроқ, Ўзбекистон Республикасининг Биринчи Президенти Ислом Абдуғаниевич Каримов фаолият юритган Оқсарой биноси музей қилиниши ҳақида хабар берган эдик. Айни дамда музейни ташкил этиш бўйича ҳам кенг кўламдаги ишлар амалга оширилмоқда.\nМаълум қилинишича, тез кунда Оқсарой ҳовлисига Ислом Каримов сиймоси тавсирланган ҳайкал ўрнатилади. Очилиш маросими эса Ўзбекистон Республикаси Мустақиллигининг 26 йиллиги ҳамда Ўзбекистон Республикасининг Биринчи Президенти Ислом Абдуғаниевич Каримов вафот этган кун – 2 сентябрь арафасида бўлиб ўтиши режалаштирилмоқда.\nТеглар:Ислом Каримов хотираси Ислом Каримов музейи\n2019 йилда намойиши кутилаётган суперқаҳрамонлар иштирокидаги фильмлар рўйхати билан танишинг\n22:15, 25.09.2018 3 063\n15:18, 24.09.2018 3 542\nВидео: Татьяна Каримованинг кўз ёшлари\n14:17, 04.09.2018 13 039\n12:29, 03.09.2018 38 944\n13:57, 31.08.2018 32 495


“Реал”нинг асосий таркиби қандай бўлиши керак? - Penalti.uz | Футбол янгиликлари олами!\n10:43 Де Лигт "Ювентус"га ўтганидан афсусдами? У бунга жавоб берди 33 0 Янгиликлар\n“Реал”нинг асосий таркиби қандай бўлиши керак?\nКриштиану Роналду кетганидан кейин кучсизлангани айтилаётган “Реал”да айни дамда бошқа муаммолар ҳам талайгина.\nЗинедин Зидан ҳар бир мусобақада ғолиб чиқа оладиган барқарор асосий таркиб топа олмаяпти, шу боисдан ҳозир ана шу таркибни ўзи шакллантиряпти. Аслида, айни дамда Мадрид клубида ўз соҳасининг устаси бўлган 11 та футболчини топиш мушкул.\n08.11.2019, 21:29 163 0\n"Мальорка" - "Атлетико" учрашувининг асосий таркиби маълум. Кубо майдонга тушадими?\n"Реал"га "Сити" ҳужумчиси керак


Рудковская, Топурия, Брухунова ва бошқа юлдузларнинг болалари учун аравачалари қанча туради… (фото) - 4 Февраля 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nВторник, 2021-03-09, 8:31 AM\nГлавная / Bosh sahifa » 2021 » Февраль » 4 » Рудковская, Топурия, Брухунова ва бошқа юлдузларнинг болалари учун аравачалари қанча туради… (фото)\nРудковская, Топурия, Брухунова ва бошқа юлдузларнинг болалари учун аравачалари қанча туради… (фото)\nЮлдузлар ўз фарзандларини бошиданоқ ҳашаматли ҳаётга одатлантирмоқдалар. Туғилиши биланоқ, таниқли фамилиялар меросхўрлари аравачаларда юришади, уларнинг нархи ишлатилган машинанинг нархи билан таққосланади. WMJ.ru таниқли шахслар ўз фарзандларининг биринчи транспорт воситаларининг нархини ҳисоблаб чиқди.\nЯна Рудковская ўзи учун тежаб қолмайди, ўғиллари учун ўйлаб ҳам ўтирмайди. 2020 йил октябрь ойида мехрибон она Эвгени Плюшенкога ўғли Арсенини туғди. Ҳаётининг биринчи кунларидан бошлаб болакай «оғир ҳашамат» билан ўралган. Унинг «Dior»дан келган аравачасининг ўзи ярим миллион рубль (5400 € ёки 493 560 ₽) туради. Рудковскаянинг сўзларига кўра, бу унинг яқин дўсти Олга Смирнованинг совғаси эди. Аммо, биз шуни тушунамизки, продюсер ва скейтер бундай қиммат харидни ўзлари ҳам сотиб олишлари мумкин.\nВалерия Селиннинг бир ойлик набираси Хартан ва Мерседес-Бенз ҳамкорлигида яратилган аравачасида юради. Ушбу модель янги турмуш қурган Арсений ва Лиана Шулгинга 132 990 рублга тушди. «Бизда Мерседес бор, ва мен болада ҳам бўлиши керак деган қарорга келдим», деди хонанданинг келини Инстаграм саҳифасида.\n«Ошхона» телесериалининг юлдузи Элена Подкаминская ўғли Саша учун нархи 155 990 рубль бўлган қўлда ишланган ретро аравани танлади. Таққослаш учун: хоккейчи Александр Овечкин ва Вера Глаголеванинг қизи Анастасия Шубская аравачаси арзонроқ – икки кишилик модель учун 145,740 рубль.\nТажрибали ота-оналар Оксана Самойлова ва Джиган ҳам узоқ кутилган ўғли Девиднинг биринчи автомобилига олтита рақам қўйишди. Репернинг тўртинчи меросхўри 105 070 рубллик аравачада юради.\nТатяна Брухунова Ваганнинг ўғли Эвгений Петросянни 80 минг рубллик аравада олиб юради.\nА’ Studiо гуруҳининг солисти Кети Топурия ва Лев Денгов ўғли Адам учун биринчи транспорт воситаси учун 61,790 рубль сарфладилар.\nУлар Анастасия Решетова ва Тимати сайр қилган моделни сотиб олдилар.\nМашҳур визажист Гоҳар Аветисян Гаспарнинг ўғли учун 59,990 рублга аравачани сотиб олган.\nЮлия Липнитская эса камида 17 минг пул сарфлаган.\nВа ниҳоят, энг кўп бюджет моделларини Мария Миронова ва Александра Чилд танладилар – уларнинг фарзандлари 35770 ва 29.999 рубллик аравачаларда юришади.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 56 | Добавил: #новости, #uznews, #habarlar, #ahborot, #xabarlar, #news, #Yangilik, #Yangiliklar, #newsuz | Рейтинг: 0.0/0


Мақолалар мазкур саъна бўйича сараланган: Среда, 02 Март 2016\nЧетверг, 03 Март 2016 00:00\nСолиқ тизимида яратилаётган енгилликлар\nюртимизда ишбилармонлик муҳитини янада яхшилашда муҳим омил бўлмоқда\nМеҳнат муҳофазасига доир қонунчилик асослари такомиллаштирилмоқда\nЎзбекистон Республикаси Олий Мажлиси Қонунчилик палатаси Меҳнат ва ижтимоий масалалар қўмитасининг кенгайтирилган йиғилиши бўлиб ўтди. Унда иккинчи ўқишга тайёрланган янги таҳрирдаги “Меҳнатни муҳофаза қилиш тўғрисида”ги қонун лойиҳаси муҳокама этилди.\nИлғор ускуналар афзаллиги\nЖалб этилаётган инвестициялар натижасида вилоятда кўплаб истиқболли лойиҳалар рўёбга чиқарилмоқда. Жумладан, Денов туманидаги “Сурхон Улуғбек Шарофуддинов” хусусий корхонаси томонидан амалга оширилган лок, шпатлёвка ва эмаль бўёқлари тайёрлашга мўлжалланган лойиҳа ана шулардан биридир. Шу пайтгача бундай -маҳсулотлар воҳага қўшни вилоятлардан келтириларди.\nИстиқлол берган саодат\nШу кунларда мустақиллигимизнинг 25 йиллигига бағишлаб барча таълим муассасаларида маърифий тадбирлар бўлиб ўтмоқда.\nМеҳр ва эътибордан дилларда қувонч\nБоёвут туманининг “Ифтихор” маҳалласида саксон ёшли Тиловберди Худойбердиев истиқомат қилади. Отахоннинг соғлиғидан мазкур ҳудуддаги қишлоқ врачлик пункти шифокорлари мунтазам хабар олиб туришади. Бундай эътибордан бошқа нуронийлар қатори у кишининг ҳам кўнгли тоғдек кўтарилади.\nФидойи ўғлонлар доим ардоқда\nСамарқанд олий ҳарбий автомобиль қўмондонлик-муҳандислик билим юртида муддатли ҳарбий хизматни ўтаб бўлган аскарларни тантанали кузатиш маросими ўтказилди.\nАхборот-коммуникация технологиялари — тараққиёт омили\nПойтахтимизда Ўзбекистон Республикаси Олий Мажлиси Қонунчилик палатасининг Ахборот ва коммуникация технологиялари масалалари қўмитаси, Ахборот технологиялари ва коммуникацияларини ривожлантириш вазирлиги ҳамкорлигида “Электрон ҳукумат соҳасидаги ваколатли орган фаолиятини ташкил этишнинг долзарб масалалари” мавзуида семинар бўлиб ўтди.\nЯрмаркадан — корхонага\nМамлакатимизда аҳоли, хусусан, ёшларнинг ўз мутахассислиги бўйича иш билан таъминланишида анъанавий равишда ўтказиб келинаётган меҳнат ярмаркаларининг аҳамияти катта бўлаётир.


Meizu X8 компаниянинг экранда қирқмаси бор илк смартфони бўлди - Terabayt.Uz\nMeizu X8 компаниянинг экранда қирқмаси бор илк смартфони бўлди\nҚарийб, бир ой аввал Meizu компанияси Meizu 16X, Meizu V8, Meizu V8 Pro ва Meizu X8 смартфонларини тақдим этган эди, аммо фақат шу ҳафтага келиб Meizu X8 модели 15 октябрда сотувга чиқиши эълон қилинди. Ҳатто нархи ҳақида ҳам маълумотлар ошкор этилмоқда.\nMeizu X8’нинг 4 ГБ ОЗУ ва 64 ГБ флэш-хотирасига эга версияси тахминан 230 долларга баҳоланди, 260 доллар эса ушбу аппаратнинг 6 ГБ тезкор хотиралисига белгиланган. Агар флэш-хотираси сиғими икки барбарга оширилса, яъни 6 ГБ ОЗУ бўлса, уни 290 долларга харид қилишингиз мумкин.\nЎҚИНГ:Дунёга янгича назар ташламоқчимисиз: MEIZU PRO 7 ва MEIZU PRO 7 plus билан ташланг\nMeizu X8 ишлаб чиқарувчининг экранида қирқмаси бор илк смартфони бўлди. Ушбу қурилманинг диагонали 6,15 дюйм бўлиб, формати Full HD+. Смартфонга SoC Snapdragon 710 ўрнатилган, аккумулятор сиғими 3210 мАч. Дактилоскопик датчиги орқа панелда жойлашган.\nКамераси асосан, Sony IMX 362’ 12-мегапикселли датчигидан фойдаланади ва 5 Мп бўлган яна бир форматга ҳам эга. Олд камераси 20 Мп форматида.\nЎҚИНГ:Meizu 16: сопол корпусли арзон смартфон тақдим этилди\n#янги смартфонлар # Meizu #Meizu X8


8 июль, 2021, 14:16\nБу ҳақда тегишли битим имзоланди.\n1 июль куни Ўзбекистон Республикаси Туризм ва спорт вазирлиги ҳузуридаги "Milliy PR-Markaz" ДУК Ўзбекистон шахмат Федерацияси билан ҳамкорлик тўғрисидаги битимни имзолади.\n2021 йил 14 январь куни Ўзбекистон Республикаси президенти "шахматчиларни тайёрлаш тизимини янада ривожлантириш ва оммалаштириш чора-тадбирлари тўғрисида"ги қарорни имзолади. Қарорга мувофиқ, Ўзбекистон миллий "PR-Markazi" ва шахмат Федерацияси ўртасидаги келишув доирасида шахмат бўйича халқаро миқёсда Ўзбекистоннинг сайёҳлик ва спорт салоҳиятини ривожлантириш учун икки томонлама ўзаро манфаатли ҳамкорликни амалга ошириш бўйича иш режаси ҳамда шахмат бўйича 30-35 дақиқали ҳужжатли видеофилмни яратиш, уни мамлакатимизда ва хорижда оммалаштириш, шахмат спортини янада ривожлантириш бўйича вазифалар режаси тасдиқланди.\nФилмда Ўзбекистонда шахматнинг ажойиб тарихи, унинг жаҳон шахмат спорти ривожига таъсири, буюк ўзбек гроссмейстерларининг жаҳон шахмат майдонидаги ўрни ҳақида ҳикоя қилинади.\nШахмат спорти тарихи бир ярим минг йилни ташкил этади ва бугунги кунга қадар кўплаб ўзгартиш ва қўшимчалар киритилди.\nЎзбекистонда 1972 йилда Далварзинтепда (Сурхондарё) ўтказилган археологик қазишмаларда Кушон даврига (1-2 аср) оид шахматчилар топилган, 1977 йилда эса Aфросиёб (Самарқанд) да ўтказилган тадқиқотлар натижасида 7-8 асрларга мансуб 7 та шахмат фигураси топилган. Шундан келиб чиқадики, мамлакатимизда шахмат спорти тарихи жуда чуқур илдизларга эга.\nМамлакатимиз ўзининг энг қадимги шахмат мактаби билан фахрланиши мумкин. 1984 йилда илк маротаба Георги Aгзамов Ўзбекистоннинг 1-халқаро гроссмейстери бўлди. 1992 йили Ўзбекистон эркаклар терма жамоаси жаҳон шахмат олимпиадасида 2-ўринни, 1999 йили эса Осиё чемпионатида ғолибликни қўлга киритди. 1998 йилда Иброҳим Ҳамроқулов ўсмирлар ўртасидаги жаҳон чемпионатини қўлга киритди. Рустам Қосимжонов 1998 йилда биринчи Осиё чемпиони ва 2004 йилда 17-жаҳон чемпиони бўлди.


НАРГИЗА САЛМОНОВА: «ИККИЛАНАМАН, ҚЎРҚАМАН, ИШОНМАЙМАН!!!» | Суғдиёна биринчи аёллар электрон журнали\nНАРГИЗА САЛМОНОВА: «ИККИЛАНАМАН, ҚЎРҚАМАН, ИШОНМАЙМАН!!!»\n— Наргиза, негадир охирги пайтларда сиз билан боғланишнинг ўзи амри маҳол бўлиб қолди? Ижро этган фильмларингиз кетма-кет катта экранларда намойиш этилганининг таъсиримасмикан бу, деб ўйлаб қолдик? — Йўқ, бу — ҳаволаниб кетишмас. Тўғриси, интервьюлардан бироз танаффус қилишни истадим. Қарасам, деярли барча суҳбатларда бир хил саволлар такрорланаяпти. «О, Марям, Марям», «Тақдирлар», «Жаноб қоровул» — мана шу уч фильмим атрофидаги айланиб қолдик. Шунинг учун ҳам ўз устимда ишлашим кераклигини, янги қирраларимни кашф этишим лозимлигини тушундим. — Наргиза Салмонова роль танламайдиган актрисалар қаторига тушиб қолишдан қўрқмайдими? — Ўзимни ҳам ўйлантирган саволни бердингиз. Назаримда, инсон кўзлаган ва ўзига муносиб маррага тажриба тўплаш асносида эришади. Кино оламига 2011 йилда кириб келдим. 2012 йилдан экранларга чиқа бошладим. Ўйлаб қарасам, илк қадамларим омадли ва салмоқли кечган экан. Тажрибали, профессионал режиссёрлар билан ишлаганман. Ёлқин Тўйчиев, Абдувоҳид Ғаниев, Ҳилол Насимов ҳаваскор режиссёрлар эмас. Буни англаб етиш учун эса маълум бир босқичлардан ўтишим керак эди. Баъзида хулосалар солиштиришлар замирида туғилади. Келажакда шунчаки томошабин попкорн еб, шунчаки вақт ўтказиш кўрадиган ролларни ижро этмайман, дея ўзимга сўз бердим. Ёшлигимда чиройли қизлар, келинчакларни ўйнаб, кейинчалик йўқолиб қолишни истаймайман. Эл ардоғидаги Дилбар Икромова, Тўти Юсуповаларнинг ҳамон саҳнадалиги ҳавасимни келтиради. — Тенгқурларингиз орасида сиз ҳавас қиладиган актрисалар борми? — Менга Юлдуз Ражабованинг ижроси ёқади. «Артист» сериалини суратга олиш жараёнида унинг ҳар бир кадрга катта масъулият билан ёндашиши, бир кадрни қайта-қайта ижро қилишдан чарчамаслиги, партнёрлари учун ҳам астойдил жон койитишига гувоҳ бўлдим. — Кимларни рақобатчи деб биласиз? — Рақобат яхши нарса, сифатни таъминлайди. Аммо ўзимни ҳозирча кимгадир рақобатдош санамайман. «Бу роль меники», дея талашмайман ҳам. Ҳатто шундай вазиятлар бўлганки, «Бу сценарий сен учун ёзилган», дея фильмга таклиф қилиб, бир ҳафтадан сўнг менинг ўрнимга бошқа актрисани чақиришган. Бундан ўксинмайман, режиссёрни ҳам айбламайман. Чунки бу — иш. Ўзига яраша талаблари бор. Шуларни бўйнимга олиб, санъатга кириб келганман-ку!\n— Танловларда қарор қабул қилишингиз қандай кечади? Таваккалчимисиз ёки?.. — Таваккалчимасман. Ахир «Тарози» буржи остида туғилганман. Бир қарорга келишдан олдин жуда иккиланаман. Кўпинча онамнинг маслаҳатларига қулоқ тутаман. Баъзида ўзимга жуда ҳам маъқул келган ролларни рад қиламан. Чунки ҳаддан ортиқ салбий қаҳрамонни ижро этишим кимнингдир мендан нафратланишига сабаб бўлишини истамайман. Яна яқинларимнинг танқидларини ўринли, деб биламан. Чунки бегоналар кўпинча камситишларини танқид қилиш билан ниқобламоқчи бўлишади.\n— Ижтимоий тармоқлардаги расмларингизни кузата туриб, ҳайвонларга меҳрингиз бўлакчалигини пайқаш қийинмас. — Ҳа, уларни жуда яхши кўраман. Нафақат мушук ёки кучукча, қушлар, турли жониворларни парваришлашга қизиқаман. Шунгами бирор сафарга чиқсак, тошбақами ёки бошқа жониворни ушлаб кўришга чўчимайман. — Хонанда Шоҳруххон билан суратларингиз ҳам эътиборни тортди. Дўстмисизлар? — Санъаткорлар билан доим яхши муносабатда бўлишга интиламан. Улар ичида мени огоҳлантириб турувчи акаларим, камчиликларимни юзимга айтувчи дўстларим бор. Нима учундир ижтимоий тармоққа бирор таниқли йигит ва қиз суратини жойлаштиришса, кузатувчилар уларни севишганга чиқаришади. Мен гап-сўзлардан жуда қўрқаман. Турмушга чиқмаган қизнинг атрофида турли миш-мишлар болалаши яхшимас-да. Шоҳруххон билан дўстмиз. Уни жуда ҳурмат қиламан. Самимиятни йўқотмаган инсон. — Қоидаларга бўйсунувчан қизмисиз? — Ҳа, жудаям! Айниқса, машина бошқараётганда. Ҳар доим ҳавфсизлик камарини тақамаман. Машина ҳайдаётганимга бир йил бўлган бўлса, фақат бир мартагина, айни бугун ҳайдовчилик гувоҳномамни олдириб қўйдим. Хаёл билан қизил чироқдан ўтиб кетибман-да. Ижод кишиси учун, менимча, бу ёмон кўрсаткичмас (жилмайиб). — Нима деб ўйлайсиз кинода танилиш учун ташқи кўриниш қанчалик аҳамиятга эга?\n— Жуда катта аҳамиятга эга, деб ҳисобламайман. Мен омадни биринчи ўринга қўяман. Яқинда интернетда «Титаник» кемаси фожеаси ҳақида бир гапни ўқиб қолдим. Кемада бой, чиройли, ақлли одамлар бўлган, аммо омадлиларгина омон қолган, деган мазмундаги жумла эътиборимни тортди. Қайсидир маънода кино санъатида ҳам шундай. — Наргиза, бироз тўлишгандексиз? — Менинг қоматим жуда ўзгарувчан. Мактабда ўқиб юрган кезларим доим бир хил вазнда бўлганман. Қанча есам ҳам тўлишмасдим. Ўқишга киргач, жуда таъсирчан бўлиб қолдим. Ҳамма стресслардан озиб кетса, мен эса аксинча тўлишаман. — Охирги марта нимадан руҳан қийналдингиз? — Руҳан қийналганим йўқ. Хўп, майли, бир сирни оча қолай. Яқинда суратга олиш ишлари тугаган «Артист» сериали учун нақ 7 килограммга тўлишдим. Тўғриси, бу қаҳрамонимни экранда томоша қилишни ҳаяжон билан кутаяпман. Гап вазн тўплаганимда эмас, умуман мен учун бу роль фаолиятимдаги туб бурилиш бўлди. Эркакшода, овқат деса, ўзини томдан ташлайдиган қизни ижро қилдим. — Наргиза, сиз тақдир йўлларингизни боғлашингиз мумкин бўлган йигитда қайси хусусият бўлиши шарт? — Авваллари бу ҳақдаги қарашларим бошқача эди. Дугоналар билан бирга ҳаммамиз ўзимизча орзу-ҳавасга берилардик. Бўйлари узун, келишган, ҳарбий хизматни ўтаган йигит бўлса дердим. Ҳозир эса оилапарварлик, вафодорлик сифатларини муҳимроқ санайман.\n— Кино сизни қандай «срюприз»лари билан ҳайратлантирди? — Кино оламида эканлигим мен учун энг кутилган «сюрприз»! Актриса бўлиш орзуси орзулигича қолиб кетади, деб ўйлардим. Сабаби оила аъзоларим тиш-тирноғи билан қарши эди-да. Бизда қизлар шифокор, ўқитувчи, тикувчи бўлиши мумкин. Аммо актрисалик? Йўқ, бу мисли кўрилмаган ҳолат эди. Қариндош қиз-аёллар ичида шундай истеъдодлилари борки, уларга тан бераман. Аммо... Хуллас, мақсадим йўлида охиригача курашдим ва онамнинг қўллаб-қувватлаши билан шу соҳага кириб келдим.\n— Доим тўғри қарорлар қабул қилишингизни ва мақсадаларингизда собит туришингизни тилаб қоламиз. — Раҳмат!\nМУХЛИСА суҳбатлашди. Twitter НравитсяSocButtons v1.5


Мустақил Ўзбекистонда ушбу кун ўз қуролли кучларини ташкил этишга бағишланган. 1992 йил 14 январда мамлакатимиз парламенти ҳудуддаги ҳарбий ўқув юртлар ва бошқа ҳарбий қисмларнинг барча қисмлари ва бирлашмаларини Ўзбекистон Республикаси юрисдикциясига ўтиши тўғрисида қарорни қабул қилди. Шундай қилиб миллий қуролли кучлар ташкил этилди. 1993 йилдан 14 январь – Ватан ҳимоячилари куни деб эълон қилинди.\nЎзбекистонда ушбу байрам аёлларга нисбатан севги, меҳрибонлик ва гўзаллик байрами сифатида нишонланади.\nНаврўз қадимий миллий байрами (форс тилидан таржима қилинганда "янги кун" маъносини англатади) 21 март куни нишонланади ва янги йилнинг бошланиши ҳисобланади. Ушбу кун кеча билан кундузнинг тенглашган пайтидир. Мамлакатимиз мустақилликка эришгандан сўнг ўзбек халқининг қадимий урф - одатлари ва анъаналари кучга кирди, жумладан Наврўз байрамини нишонлаш ўзига хос тусга эга бўлди. Бу байрам барча халқларнинг дўстлик ва бирлик рамзига эга бўлган умумхалқ байрамидир. Наврўз байрами ҳар йили Алишер Навоий майдонида кенг нишонланади.\n1999 йили 9 май куни Тошкентда Хотира майдони очилди ва шу кундан буён 9 май Хотира ва қадрлаш куни сифатида нишонланмоқда. Ушбу байрам мустақил Ўзбекистонда асрлар давомида қахрамонона ўлкамизни ҳимоя қилган, унинг эркинлиги, мустақиллиги ва халқнинг тинчлиги учун курашган ватандошлар хотирасига бағишланган. Хотира ва қадрлаш тушунчаси чуқур маънога эгадир. Ушбу кунда фашизмга қарши курашда қатнашган, ўз Ватанини ҳимоя қилишда жонини фидо қилган, шунингдек Тўмарис, Широқ, Спитамен, Жалолиддин Мангуберди, Нажмиддин Кубро каби қаҳрамонлар ва асрлар давомида халқ орзу қилган эркинлик учун курашган Қодирий, Беҳбудий, Муннавар-қори, Чўлпон, Авлоний, Фитрат, Усмон Носир каби миллий қаҳрамонларимиз руҳи шод этилади.\nЎзбекистон Республикасининг асосий миллий байрами – Мустақиллик кунидир. Ушбу байрам 1 сентябрь куни миллий байрам сифатида кенг нишонланади. Миллий байрам дўстлик, хайрия ва ҳар томонлама хурматга таянган ўзбек халқининг барча орзуларини номоён этадиган байрамдир.\nҲар йили Ўзбекистонда Устоз ва мураббийлар куни кенг нишонланмоқда. Мактаб ва ўқув муассасаларининг ўқувчилари ҳаётнинг илк билимларини берган устозларга чуқур иззатдадир. Ушбу кунда ўқувчилар миннатдорчилик ила гуллар ва совғалар билан ҳаёт йўлида машаққатли меҳнат учун устозларни табриклайдилар.\n8 декабрь – Конституция куни\nЎзбекистон Республикаси Конституцияси мамлакат Парламенти томонидан 1992 йил 8 декабрда қабул қилинган. Ушбу байрам бутун Ўзбекистон бўйлаб кенг нишонланади.\nРамазон Ҳайити (Ийд-ал-Фитр)\nУшбу байрам Рўза ҳайити сифатида танилган ва мусулмон (Хижрий) календарининг 9-ойига тўғри келади. Байрам 30 кундан иборат бўлиб, руҳий ҳамда маънавий покланиш ойидир. “Рамазон ҳайити”нинг биринчи куни дам олиш куни ҳисобланади.\nҚурбон Ҳайити (Ийд-ал-Адха)\nМусулмонлар томонидан нишонланадиган дунёдаги энг катта диний байрамлардан биридир. Байрам кунлари кишилар узоқ яқинда яшовчи кишилар ҳолидан хабар оладилар, муҳтожларга ёрдам берадилар. “Қурбон ҳайити”нинг биринчи куни дам олиш куни ҳисобланади.\nХалқаро ва миллий миқёсдаги муҳим саналар\n1 январь – Янги йил байрами\n27 январь – Бутунжаҳон божхона куни\n14 февраль – Заҳириддин Бобур таваллуд топган кун\n1 март – Бутунжаҳон фуқаро муҳофазаси куни\n1 март – Ўзбекистонда UNICEF ваколатхонасининг очилган куни\n2 март – БМТга Ўзбекистон Республикасининг аъзо бўлган куни\n14 март – Халқаро плотинага қарши ҳаракат куни\n15март – Бутунжаҳон истеъмолчилар ҳуқуқлари куни\n22 март – Бутунжаҳон сув ресурслари куни\n24 март – Бутунжаҳон силга қарши кураш куни\n2 апрель – Халқаро болалар китоблари куни\n7 апрель – Бутунжаҳон саломатлик куни\n9 апрель – Соҳибқирон Амир Тумур таваллуд топган кун\n18 апрель – Халқаро ёдгорликлар ва тарихий жойлар куни\n23 апрель – Бутунжаҳон китоблар ва муаллифлик ҳуқуқи куни\n3 май – Бутунжаҳон матбуот эркинлиги куни\n21 май – Маданиятни ривожлантириш учун Халқаро ЮНЕСКО куни\n5 июнь – Халқаро атроф муҳитни муҳофаза қилиш куни\n17 июнь – Халқаро чўлланиш ва қурғоқчиликка қарши кураш куни\n26 июнь – Халқаро гиёҳвандлик ва наркобизнесга қарши кураш куни\n27 июнь – Ўзбекистонда матбуот ва оммавий ахборот воситалари ходимлари куни\n23 июль – Халқаро олимпиада куни\n1 август – Ўзбекистонда темир йўлчилар куни\n7 август – Ўзбекистонда маҳалла куни\n31 август – Ўзбекистонда қатағон қурбонлари хотираси куни\n1 август – Халқаро тинчлик куни\n1 октябрь – Халқаро қариялар куни\n2 октябрь – Халқаро мусиқа куни\n5 октябрь – Халқаро ўқитувчилар куни\n16 октябрь – Бутунжаҳон озиқ-овқат куни\n18 октябрь – Самарқанд куни\n20 октябрь – Хива куни\n24 октябрь – Халқаро БMT куни\n25 октябрь – Халқаро мактаб кутубхоналари куни\n25 октябрь – Ўзбекистонда ички ишлар ходимлари куни\n11 ноябрь – Халқаро тинчлик ва фан ҳафталиги\n13 ноябрь – Халқаро кўзи ожизлар куни\n14 ноябрь – Ўзбекистонда тиббиёт ходимлари куни\n16 ноябрь – Юнеско таълими куни\n18ноябрь – Ўзбекистон Республикаси Давлат байроғи қабул қилинган кун\n20 ноябрь – Болалар ҳуқуқлари бўйича Конвенция қабул қилинган кун\n20 ноябрь – Халқаро бола куни\n25 ноябрь – Халқаро аёлларга нисбатан зўравонликка қарши кураш куни\n1 декабрь – Халқаро ОИТС га қарши кураш куни\n10 декабрь– Инсон ҳуқуқлари куни\n11 декабрь – UNICEF ташкил топган кун\n29 декабрь – Халқаро биологик хилма-хиллик куни


Қозоғистон тараққиёт банки янги восита ишлаб чиқди - Номадлар,Турклар,Қозоқ одатлари ва анъаналари,Қозоғистон табиати\nҚозоғистон тараққиёт банки янги восита ишлаб чиқди\n#экспорт #тараққиёт #банк #маҳсулот\nҚозоғистонда мамлакатда дастлабки экспорт учун истиқболли товарларни аниқлаш воситаси ишлаб чиқилди. Ишланма муаллифи - Қозоғистон тараққиёт банки бўлиб, бу ерда ишлаб чиқариш ва сотиш мамлакат экспорт саватини диверсификациялашга сезиларли таъсир ўтказиши мумкин бўлган 50 та маҳсулот рўйхати тузилди. Бошқача айтганда, ушбу алгоритм ёрдамида қандай маҳаллий маҳсулотларга ҳозирда ташқи бозорларда талаб борлигини билиш мумкин.\nРахимжан Сатаев, Қозоғистон тараққиёт банки бошқарувчи директори:\n- Бу ё мамлакатда ишлаб чиқариладиган, аммо у қадар ривожланмаган, ё умуман бизда йўқ товар бўлиши мумкин. Олинган натижа шундан далолат берадики, нисбатан истиқболли маҳсулотлар сифатида арматура, маҳкамлагич, пластмасса ашёлари, ерга ишлов бериш ва культивацияга мосланган, чўян ва пўлатдан ясалган қишлоқ хўжалиги ускуналари ва шу кабиларни айта оламиз. Товарларнинг тўлиқ рўйхати билан сайтимизда танишиш мумкин.\nДарвоқе, махсус ҳисоб-китоблар ёрдамида аниқланган маҳсулотлар сирасига темир, пўлат буюмлар, қайта ишлаш саноати, қурилиш, кимё ва машинасозлик соҳаси маҳсулотлари ҳам киради. Экспертлар айтишича, маҳсулотларнинг рўйхатдаги ўрни хориждаги талабга кўра ўзгариши мумкин.\n- Ўйлайманки, тадбиркорлар учун бу жуда фойдали бўлади, бизнинг порталда батафсил ахборотни, импорт бўйича статистикани, Қозоғистон минтақалари ва маҳсулотлар кесимидаги экспорт ҳолатини топа оласиз. Бу ерда Қозоғистон экспорт саватини диверсификациялаш учун истиқболли саналган товарлар рўйхати ҳам бор, қолаверса, рақобатдаги сотиш бозорлари, божхона тўловлари ҳақидаги маълумотлар ҳам мавжуд. Шунингдек, турли давлатлар экспорт саватидаги маҳсулот қийинчиликларига доир маълумотларни топиш мумкин.\nБанк вакиллари айтишича, алгоритм Қозоғистон ва дунёнинг 200 давлатидаги экспорт савати таҳлили асосида яратилган. Келгусида аналитиклар мамлакатнинг ҳар бир минтақаси учун алоҳида истиқболли соҳалар рўйхатини ўрганиш ниятида, шу тариқа юртимизнинг ишлаб чиқариш имкониятлари аниқланади.\nҚозоғистон учун виртуал кўргазма\nҚозоғистонлик фермерлар қовун-тарвуздан мўл ҳосил олди\nҚозоғистондан ХХРга экспорт ҳажми ошган\nМахсус иқтисодий зона: мўлжал - экспортга\nҚозоғистон ва ХХР тоғ-кон саноатида ҳамкорлик қилади


Меҳрибон буви, шифокор, халқпарвар депутат, қатъиятли сиёсатчи – Президентликка номзод Мақсуда Ворисованинг салмоқли ҳаёт йўллари - EFFECT.UZ\n. 19:49 | 28.09.2021\nМақсуда Азизовна Ворисова – Халқ демократик партиясидан Ўзбекистон Республикаси Президентлигига ягона аёл номзод.\nВорисова 1961 йилда Тошкент шаҳрида зиёлилар оиласида туғилган. Миллати – ўзбек. Маълумоти – олий, 1984 йили Тошкент давлат тиббиёт институтини тугатган. Мутахассислиги – шифокор. Оилали, уч нафар фарзанди бор.\nМеҳнат фаолиятини 1984 йилда Тошкент давлат тиббиёт институти клиникасида шифокор вазифасидан бошлаган. 1989 йилдан Тошкент вилояти Зангиота тумани “Назарбек” қишлоқ врачлик пунктида шифокор-терапевт, 2003 йилдан “Назарбек” қишлоқ оилавий поликлиникаси мудири бўлиб ишлаган.\n2018 йилда Ўзбекистон Халқ демократик партияси Марказий Кенгаши раиси ўринбосарлигига сайланган.\n2009-2014-йилларда халқ депутатлари Зангиота туман Кенгаши депутати, 2015-2019-йилларда халқ депутатлари Тошкент вилоят Кенгаши депутати, Ўзбекистон Республикаси Олий Мажлиси Сенати аъзоси сифатида мамлакатни сиёсий, ижтимоий-иқтисодий ривожлантириш, демократик ислоҳотларни амалга ошириш, халқимиз манфаатлари ҳимоясини кучайтиришга хизмат қиладиган қонун ҳужжатларини қабул қилиш жараёнларида фаол иштирок етиб, самарали фаолият олиб борган.\n2019 йилда Олий Мажлис Қонунчилик палатаси депутатлигига сайланган. Фуқаролар соғлиғини сақлаш масалалари қўмитаси раиси ўринбосари, парламент қуйи палатасининг Оила ва аёллар масалалари комиссияси раиси лавозимида фаолият юритиб келмоқда. Бундан ташқари, 2018 йилдан ҳозирга қадар Ўзбекистон Халқ демократик партияси марказий кенгаши раис ўринбосари лавозимида ишлайди.\nTeglar:Мақсуда Азизовна Ворисова, Сайлов-2021, Халқ демократик партияси\nЭркин танлов — ҳаққоний сайлов! Президентлик сайловида 7 миллионга яқин ёшлар иштирок этади\nПрезидентлик сайлови — ёшлар танлови\n“Ишлаб чиқариш тармоқларини жадал ривожлантириш мақсадида самарали молиявий ва солиқ имтиёзларини қўллаш лозим” – Ворисова…\nЕХҲТнинг узоқ муддатли кузатувчилари 14-Тошкент шаҳар округ сайлов комиссияси фаолияти билан таништирилди


Фотожамланма: Сўнгги императорлар шаҳри\n17:18 / 09.10.2016\n1870 йилнинг май ойида 29 ёшли инглиз муҳандиси Томас Чайлдс Хитой ҳукумати таклифи билан Пекинга ташриф буюрди. Син империяси пойтахтидаги Европа мустамлакаси тахминан 100 нафар кишидан иборат эди. Чайлдс турмуш ўртоғи ва 3 нафар фарзандини Британияда қолдириб, фотокамера билан Пекинга келади. Сўнгги 20 йил давомида у Хитойнинг Виктория даври қиёфаси акс этган 200 тача суратни муҳрлайди. Қуйида Чайлдснинг суратларидан иборат фотожамланма тақдим этилади.\nХитой амалдори, ҳарбий ва сиёсий арбоби Цзэн Гофань Цзэн Цзифэннинг қизи турмуш ўртоғи - Чжэцзян провинциясининг бўлажак губернатори Не Цзигуй билан келинлик либосида. Чайлдс Хитой халқининг келинлик либосига қуйидагича таъриф берган: "Хитойда тўй либоси қизил рангда бўлади. Келин тилла билан ишлов берилган қизил рангдаги сатин либос кийган, унинг қизил ва тилла рангдаги бош кийими марваридлар билан безатилган".\nБуюк Хитой деворининг Цзюйюнгуань ҳудуди. Чайлдс яшаган даврда девор ёнидаги ўрмон ёвларнинг сездирмай бостириб келмаслиги учун буткул йўқ қилинган. Ҳозирда девор ёнида яна дарахтлар қад кўтарган.\nАнъанага кўра, келинни олиб юриладиган тўй тахтиравони.\nПекин атрофидаги "Ўн уч Мин қабристони"га элтувчи "Муқаддас йўл" (шэньдао). Ушбу йўл инсонлар ва ҳайвонларнинг тош ҳайкаллари билан безатилган. Бу ерда жами 36 ҳайкал бор.\nИкки ибодатхона. Чап томондагиси Чайлдснинг ёзишмаларида Сяншань паркидаги Люли ибодатхонаси, дея қайд этилган, лекин бу хато маълумот – аслида суратда бизгача етиб келмаган Юаньминъюань сарой-парки мажмуасининг Фахуэй ибодатхонаси биноси. Ўнг томондагиси эса XII асрда бунёд этилган Пекиндаги энг қадимий иншоотлардан бири - Тяньнин ибодатхонаси биноси.\nЮйдайцяо — XVIII асрда императорнинг собиқ Ёзги саройи ҳудудида қурилган кўприк. У Куньминху кўлининг ғарбий соҳилида жойлашган. Кўприк-равоқ (арка) остидан император қайиғи ўтган.\nМўғул Ламаси ва унинг шогирди Пекинда. Уларнинг қўлларида сутра ва тасбеҳлар, столда эса – муқаддас ҳайкалчалар.\nXV асрда Мин сулоласи даврида қурилган Қадимги Пекин расадхонасининг армилляр соҳаси. Бу суратдан 30 йил ўтиб, расадхонани ихэтуанлар қўзғалонини ("Боксёрлар исёни") бостираётган Европа мамлакатлари қўшинлари қисман талон-тарож қилишган. Кейинчалик ўғирланган барча буюмлар Хитойга қайтарилган.\nХитой Буюк каналининг Пекин ҳудуди. Қурилишига 2 минг йил сарфланган бу улкан гидротехник иншоот Хитойнинг шимол ва жанубини бирлаштирган.\nБуюк Хитой деворига кираверишда.\nЮаньминъюандаги арк XVIII асрнинг бошларида император Канси томонидан барпо этилган. Ушбу улкан боғ-хиёбон мажмуаси барокко ҳамда анъанавий Хитой меъморчилиги услубини ўзида мужассам қилган. Сарой 1860 йилда (Чайлдс суратга олишидан 10 йил аввал) инглиз ва француз ҳарбийлари томонидан вайрон қилиниб, талон-тарож қилинган.\nИмператорнинг Ёзги саройи ансамбли таркибидаги 150 метрли 17 равоқли кўприк (Шицикунцяо). Олд тарафда - Ихэюань хиёбони рамзларидан бири ҳисобланган машҳур Бронза буқа.\nЦзунли ямэнь —Цин империясининг ташқи ишлар вазирлиги. 1861 йилда Хитойнинг Иккинчи Афюн уришидаги мағлубиятидан сўнг шаҳзода Гун томонидан асос солинган.\nБуюк ипак йўлидан келган карвон. Пекинга кўмир ва оҳак ташишда ва Мўғулистон билан савдо алоқаларини юритишда икки ўркачли Бақтрия туяларидан фойдаланилган.\nБудда роҳиби. Чайлдснинг сўзларига кўра, бу муқаддас хизматчи у Пекинда кўрган “энг семиз ва яхши кийинган кишилардан бири” бўлган.\nПекиндаги тамаки дўкони.\nКХДРдан бўлган сирли поезд Пекинни тарк этди\n15:38 / 27.03.2018\nКим Чен Ин ташрифи ҳақидаги хабарлардан сўнг Пекинда хавфсизлик чоралари кучайтирилди\n11:51 / 27.03.2018\n20:40 / 23.03.2018


2020/2021-мавсум: жаҳон бўйича хўраки узум етиштириш 24 миллион тоннадан ошди • EastFruit\nБош саҳифа › Янгиликлар › 2020/2021-мавсум: жаҳон бўйича хўраки узум етиштириш 24 миллион тоннадан ошди\n2020/2021-мавсум: жаҳон бўйича хўраки узум етиштириш 24 миллион тоннадан ошди\nМуаллиф: EastFruit 22 Июн 21 22 Июн 21 021\n2020/2021-мавсумда жаҳон бўйича хўраки узум етиштириш 24,7 миллион тоннани ташкил этди. Хитойдаги юқори ҳосилдорлик Европа Иттифоқи, Чили ва Туркиядаги об-ҳаво шароити туфайли юз берган йўқотишлар ўрнини қоплади. Бу ҳақда FruitNews AҚШ қишлоқ хўжалиги вазирлиги (USDA) материалларига асосланиб хабар бермоқда.\nХитойда хўраки узуми ҳосили 400 минг тоннага ортиб, 11 миллион тоннага етди.\nБу, албатта, узум, етиштириш технологияларини модернизациялаш ва иссиқхоналарга инвестиция киритувчи ҳамда узумзорларни ёмғирдан ҳимояловчи деҳқонлар сафи кенгайганлиги туфайлидир. Хитойда хўраки узум етиштириш даражасининг ўсиши экспортни 58 минг тоннадан 420 минг тоннагача оширишга олиб келиши кутилмоқда. Хитой узумларининг асосий савдо бозорлари – Таиланд ва Вьетнамдир.\nҲиндистонда узум ҳосили ўзгаришсиз қолмоқда – 2,3 миллион тоннани ташкил қилган. Кучли ёмғир сабабли деҳқонлар иккинчи йил ҳосилни бой беришмоқда. Ҳиндистондан узум экспорти ҳажми 185 минг тоннани ташкил қилади.\nUSDA маълумотларига кўра, Туркияда 2020-2021 йилги мавсумда хўраки узум етиштириш дўл туфайли 50 минг тоннага қисқариб, 2 миллион тоннани ташкил этди. Чунки дўл Туркиянинг уруғсиз узум етиштирувчи асосий ери – Эгей минтақасига зарар етказди. Узум етиштириш камайганига қарамай, Украина ва Россияга етказиб бериш ҳажми кўпайиши ҳисобига экспорт 10 минг тоннага ортиб, 215 минг тоннани ташкил этди.\nЕвропа Иттифоқида Италиядаги баҳорги совуқлар, кузги ёмғир ва дўл туфайли хўраки узум ҳосили 170 минг тоннага камайиб, 1,4 миллион тоннагача пасайиши кузатилди. Аммо экспорт барқарор ҳолатда қолди – 80 минг тонна. Шу билан бирга, импорт рекорд даражадаги 725 минг тоннага етди.\nAҚШда хўраки узум етиштириш 2020-2021 йилги мавсумда экин майдонлари камайиши ва ноқулай об-ҳаво сабаб, 34 минг тоннага камайиб, 871 минг тоннани ташкил этди. Экспорт 11 минг тоннага камайиб, 314 минг тонна кўрсаткич қайд этилди. Импорт эса 670 минг тоннага етди.\nПеруда яхши об-ҳаво шароити ва янги плантацияларнинг мевага кириши натижасида узум етиштириш 665 минг тоннага етди. Таҳлилчиларнинг фикрича, 2020-2021 йилги мавсумда Перу узум етиштириш бўйича ҳосилни бой берган Чилини илк бор ортда қолдирди. Экспорт ҳажми 470 минг тоннага ўсди. Перу узумининг асосий бозорлари – AҚШ ва Европа Иттифоқидир.\nРоссиянинг хўраки узуми ҳосили мамлакат жанубида юз берган баҳорги қурғоқчилик туфайли 23 минг тоннага тушиб кетди. Россияда асосий сармоялар хўраки эмас, балки техник узум ишлаб чиқаришга сарфланиши ва хўраки узумнинг асосий қисми хориждан олиб келиниши бу борада муҳим роль ўйнайди. 2020-2021 йилги мавсумда Россияга хўраки узум импорти 32 минг тоннага ортиб, Туркия ва Ўзбекистондан етказиб бериш кўпайиши ҳисобига 320 минг тоннага етди.\n2020-2021 йилги мавсумда Жанубий Aфрикада узум ҳосили яхши об-ҳаво шароити ва суғориш учун сув мавжудлиги туфайли 330 минг тоннага етди. Шунингдек, Шимолий провинция ва Ғарбий Капскдаги янги узумзорлар мевага кирди. Эътиборлиси, бу минтақалардаги деҳқонлар техник узум етиштиришдан хўраки узумга ўтмоқда. Бу мавсумда экспорт ҳажми 27 минг тоннага ортиб, 325 минг тоннани ташкил этди.


ЎЗБЕКИСТОН РЕСПУБЛИКАСИ ОЛИЙ СУДИЧАП ЧЎНТАГИНИ ЎЙЛАГАН БАНКИР ҚИЛМИШЛАРИ УЧУН ҚОНУН ОЛДИДА ЖАВОБ БЕРДИ from\nЧАП ЧЎНТАГИНИ ЎЙЛАГАН БАНКИР ҚИЛМИШЛАРИ УЧУН ҚОНУН ОЛДИДА ЖАВОБ БЕРДИ\nҲаётда рўй берадиган ҳар қандай жиноий қилмиш, кун келиб, бир кун албатта, ошкор бўлиши ва унга қўл урганлар қонун олдида жавоб бериши муқаррар экани исбот талаб қилмайдиган ҳақиқатдир. Қуйида баён этиладиган воқеа ҳам бу фикрни тасдиқлайди.\nЎтган йил «Қишлоққурилишбанк»нинг Хива тумани филиали мутасаддиларининг баъзи сирли «қадам»ларию ажабтовур хатти-ҳаракатлари наинки тегишли назорат ва ҳуқуқ-тартибот идоралари, балки оддий фуқароларнинг ҳам эътиборини ўзига тортди. Шикоят, эътироз, норозиликлар ҳам орага ўрлади. Шамол эсмаса, дарахтнинг учи тебранармиди?! Ҳарқалай, шубҳа-гумонлар ортидаги ҳақиқат тезда юзага қалқиб чиқди. Тергов органи дастлабки назорат-тафтиш ва суриштирув тадбирлари натижасидан келиб чиқиб, ушбу банк муассасаси мутасаддилари ва уларга ҳамтовоқ бир гуруҳ шахсларни қонуний жавобгарликка тортди.\nАйтиш керакки, 1985 йили туғилган ёш мутахассис Абдулла Абдуллаев ва унинг эндигина 30 ёшни қаршилаган ўринбосари Алишер Панаев, бир неча йил муқаддам ишонч билдирилиб, ушбу банк муассасаси раҳбарлигига тайинланганда, умрини шу ишга бағишлаган устозлар, катта авлод вакиллари анъаналарига кўра, зиммасидаги вазифани ҳалол адо этиш ўзлари учун ҳам бурч, ҳам мажбурият, ҳам фарз ва қарз эканини ҳатто хаёлларига ҳам келтиришмади. Аксинча, бир гуруҳ гумашталари «кўмаги»да нисбатан қисқа муддатда қиймати бир миллиард сўмдан зиёд миқдордаги суъиистеъмолликлар, растрата ва талон-торожликларни содир этишди. Аён бўлишича, банк маблағини талон-торож қилишга қаратилган дастлабки тадбирга бевосита бошлиқ муовини А. Панаев бош-қош бўлган. Унинг бу борадаги «ҳожатбарорлиги» боис А. Абдуллаевнинг яқин қариндоши И. Бекчоновга қарашли «Амир¬бек Нурбек» масъулияти чекланган жамиятига, гарчи у лак-бўёқ маҳсулотлари ишлаб чиқармаса-да, «шу йўналишдаги фаолиятини кенгайтириш учун» уч йил муддатга нақд 140 миллион сўм миқдоридаги кредит маблағи жўнгина ажратиб берилган. Банк томонидан ажратилган кредит учун номигагина мавжуд бўлган, буткул яроқсиз ҳолдаги эски ғишт заводи гаровга қўйилган. Буниси ҳали ҳолва. Нега деганда, ажратилган маблағ кредит шартномасида белгиланганидек, лак-бўёқ маҳсулотларини ишлаб чиқарувчи ускуна ва дастгоҳлар сотиб олиш, бинобарин, бу борада фаолият кўламини кенгайтиришга эмас, балки «Амирбек Нурбек» корхонасининг муқаддам банкдан олган 137,8 миллион сўм миқдоридаги қарзини қоплаш учун йўналтирилганига нима дейсиз?! Албатта, қонун бундай «ғирром ўйин»ларни асло кечирмайди. Алқисса, зикр этилган пул ювиш «ўйини»да салкам 35 йиллик умри мобайнида 4 марта судланишга «улгурган» ҳазорасплик Дилшод Йўлдошевнинг хизмати янада «самарали» бўлди. А. Абдуллаевнинг яқин қариндоши И. Бекчонов бошқараётган корхонага ажратилган мўмай миқдордаги кредит маблағи пировардида лак-бўёқ дастгоҳини сотиб олиш учун Д. Йўлдошев норасмий равишда раҳбарлик қилаётган «Урганч махсус маҳсулот савдо» масъулияти чекланган жамияти ҳисобига ими-жимида ўтказиб берилди.\nТаассуфки, корхонага тортиқ қи¬линган ушбу маблағ эвазига дастгоҳ эмас, балки ушбу матоҳ харид қилинганини тасдиқловчи сохта ҳужжатларгина қайтарилди, холос. Кредит пули эса, уқдирилганидек, банк мутасаддиси яқин қариндошининг хусусий корхонаси қарзини қоплашга йўналтирилди.\nБуни қоронғуда тил топишган ҳамтовоқларнинг пул ўзлаштириш, ноқонуний равишда мол-дунё орттиришга қаратилган «хурмача қилиғи»дан бир чимдим, десак, ўринли бўлади. Негаки, бу жиноят занжири ниҳоятда узундир.\nЖиноий кирдикорларнинг кейинги палласида банк раҳбари А. Абдуллаев ва «Хива Нафис Нур» масъулияти чекланган жамияти мутасаддиси Боғибек Абдушарипов бир-бирининг кўнглига осонгина йўл топишди. Бошқа бир тадбиркор — «Хива Маркс инвест» хусусий корхонаси раҳбари Ш. Мадримовага 100 миллион сўм миқдорида кредит маблағи ажратилгани икковлон учун айни муддао бўлди. А. Абдуллаев ўзини тадбиркор аёлнинг ишончли ҳомийси ва мададкори сифатида кўрсатганча унинг ҳузурида пайдо бўлди. Унга банкдан олган 100 миллион сўм пулни беистиҳола Б. Абдушарипов бошлиқ корхона ҳисоб рақамига ўтказиб беришни, ушбу маблағ эвазига қурилиш ишларида қўлла-ниладиган «шпаклёвка» маҳсулоти ва уни ишлаб чиқаришга мўлжалланган дастгоҳ сотиб олишга кўмаклашишни ваъда қилди. Коса остида нимкоса борлигини пайқамаган тадбиркор аёл кимсан, банк раҳбарининг шахсан ўзи ўртага ташлаган таклифни қабул қилиб, кредит маблағини зудлик билан Б. Абдушариповнинг корхонаси ҳисоб рақамига ўтказиб берди.\nБу маблағ тез орада нақ¬дига дўнган кўйи А. Абдуллаевнинг «чап чўнтаги»дан жой олди. «Хива Маркс инвест» хусусий корхонаси раҳбари эса, бир йўла ҳам банкдан қарзга олган катта миқдордаги пули, ҳам ваъда қилинган йирик ҳажмли мол ва қимматбаҳо дастгоҳдан мосуво бўлди. Банк раҳбари ўзининг яқин ҳамтовоғи Б. Абдушариповнинг «камтарин хизмати» ва қоп-қоп ваъдалари эвазига қўлга киритилган пулни эгасига қайтармади. Аксинча, ўзганинг ҳақини ҳазм этишдан ор қилмаган «ёшулли» жиноий фаолиятини яна давом эттиришга киришди. Хусусан, ўзганинг пулини ўмаришга қаратилган нав¬батдаги «тадбир»ни бу гал ҳам А. Панаев билан ҳамкорликда амалга оширди. Тумандаги «Гандимён стандарт савдо» масъулияти чекланган жамияти раиси Ўткирбек Абдолов ушбу хуфя режанинг ишончли ижрочиси мақомида намоён бўлди. Устомонлар бу гал фуқаро Х. Худойберганов номига «Мавлуда-Мубина» хусусий корхонасини ташкил этишди. Сўнгра унинг номидан ариза битиб, банк филиали раҳбаридан 200 миллион сўм миқдорида узоқ муддатли кредит маблағи ажратишни сўрашди. «Ёшулли» ўзи бош бўлиб бошлаган сердаромад ишга йўқ, дермиди?! Ариза зудлик билан қаноатлантирилди. Гаров маслаласини ҳам «ёшулли»нинг ўзи ҳаялламасдан ҳал этди. Қайнотаси Б. Собировга тегишли иморатнинг 3 та хонасини нотурар жой — мулк сифатида қайта рўйхатдан ўтказиб, гаровга қўйди. Ҳақиқий «мўъжиза» ана шундан сўнг рўй берди. Х. Худойбергановнинг «хусусий корхонаси»га темир-бетон маҳсулотлари ишлаб чиқариш учун ажратилган 200 миллион сўмлик кредит маблағи орадан бир неча кун ўтмаёқ Ў. Абдоловнинг «Гандимён стандарт савдо» корхонаси ҳисоб рақамига келиб тушди.\nКорхона эгаси ушбу пулнинг 80 миллион сўмини беистиҳола бетон ишлаб чиқариш ускунасини «харид» қилишга сарфлади. Аммо амалда бу маблағ эвазига арзигулик бирон-бир матоҳ харид қилинмади.\nБари сохта ҳужжатлар эвазига амалга оширилди. Устомон тадбиркор бетон ишлаб чиқариш ускунасининг эмас, 100 миллион сўм эвазига нақдлаштирилган 80 миллион сўмнинг соҳибига айланди.\nНақдлаштирилган пулнинг 20 миллиони банк мутасаддилари чўнтагини «семиртиради». Қолган 100 миллион сўмнинг тақдири ҳам шундай бўлди. Нақдига дўнган кўйи бир қисми хусусий корхона эгасининг, қолган қисми эса, икковлон банкирнинг чўнтагига бориб тушди.\nҚисқаси, айтаверсак, гап кўп ва бари кўз кўриб, қулоқ эшитмаган ҳийлаю фириб амалларига бориб тақалаверади. Шу йўсиндаги бошқа бир «тадбир» ҳам ўзининг «жимжимадор» натижасини берди. Ундан наинки банк мутасаддилари, балки «ёшулли»нинг қайнонаси М. Ташимова ҳам наф кўрди. Банк раҳбариятининг ташаббусига биноан аввалига унинг номига «Комила-Бекзод» масъулияти чекланган жамияти таъсис этилди. Пировардида эса, қайнона номидаги бу масъулияти чекланган жамияти, гарчи, чорвачиликка ихтисослашган бўлмаса-да, унинг «ривожи» учун нақд 200 миллион сўм миқдоридаги кредит маблағи ажратилди. Маълум бўлишича, қайнона бунча миқдор пулни аслида йўқ соҳанинг тараққиёти учун эмас, балки тумандаги «Шоҳимардон», «Ойбек-Баҳром» фермер хўжаликларидан пул кўчириш йўли билан қорамол харид қилишга йўналтирган. Харид, чиндан ҳам, амалга оширилган. Аммо харид қилинган моллар тез орада яна бозорга чиқарилиб, пуллаб юборилган. Қайнона ва куёв эса, мўмай миқдорда нақд-лаштирилган маблағнинг соҳибига айланишган. Галдаги банк «операцияси» ҳам куёв ва унинг муовини ташаббусига асосан М. Ташимова номидан амалга оширилган.\nҚайнона номига «Ласетти» русумли енгил автомашина харид қилиш учун 4 йил муддатга 132 миллион сўм миқдорида кредит маблағи ажратилган. Ажабланарли жиҳати шундаки, мутасаддилар бу ишни амалдаги қоида, яъни Марказий банк бошқаруви қарори билан тасдиқланган Низом талаблари асосида эмас, балки унга хилоф равишда: банк Кенгашининг рухсатини олмаган ҳолда амалга оширишган. М. Ташимова бу пулни чиндан ҳам, «Ласетти» русумли автомашинасини харид қилишга сарфлаган. Афсуски, қинғирликнинг совуқ турқи бу ерда ҳам бўй кўрсатади. Аниқроқ айтганда, мутасаддилар кредит эвазига харид қилинган автоулов гаров объекти саналиши ва қарз узилмай туриб, сотилиши ман этилганини билса-да, ўзлари билганидан қолишмаган. Яъни автомашинани самарқандлик бир харидорга сотиб юборишган. Чўнтакка яна нақд пул «оқиб» кирган. Давлатнинг 132 миллион сўмлик кредит маблағи бу гал ҳам ўзлаштириш ва растрата йўли билан талон-торож қилинган.\nБанк муассасаси раҳбари ва «Хива чорва насл» масъулияти чекланган жамия¬ти раиси Султонназир Полиёзов ўртасида амалга оширилган «ҳамкорлик операцияси» якунида эса, давлатимиз томонидан кам даромадли хонадонлар учун ажратилган 102 миллион сўм маблағ талон-торож қилинган. Бу маблағ расмийлаштирилган қалбаки ҳужжатлар асосида банк раҳбари киссасига тушган.\nКейинчалик ҳам банкнинг устомон раҳбарлари шу тарзда ҳужжатларни сохталаштириб, Н. Қунназарованинг 220 миллион, М. Матёқубовнинг 55,2 миллион, Ш. Жуманиёзовнинг 67,7 миллион, Р. ва К. Тиллаеваларнинг 100 миллион сўмини алдов, фириб, растрата ва ўзлаштиришнинг антиқа усуллари асосида «ҳазм қилиб» юборишган.\nДиёнатли инсон ҳеч қачон ҳаром луқмани ҳазм этолмайди, ҳазар қилади, ундан кўра, ҳалол ва фидойи меҳнати билан топилган ризқ-насибани афзал билади.\nЗеро, закий аждодларимиз айтганидек, диёнатинг не бўлса, ёзиғинг ҳам шундай бўлади. Демакки, ҳар ким экканини ўради.\n«Қишлоққурилишбанк»нинг Хива филиалига уя қуриб олган ҳамтовоқларнинг тақдири ҳам шундай кечди: «эккан»ини «ўришди»…\nТергов идораси томонидан банк филиали раҳбари Абдулла Абдуллаевнинг қилмиши Жиноят кодексининг талон-торожликка оид 167-моддаси 1-2-3-қисмлари турли бандлари, фирибгарликни ифодаловчи 168-модданинг 2-3-4-қисмлари тегишли бандлари, сохта тадбиркорликни назарда тутувчи 179-моддаси, мансаб сохтакорлигидан иборат 209-моддаси 2-қисми бўйича малакаланди.\nГумонланувчи ушбу айбларни қисман тан олди. Сохта тадбиркорлик юзасидан қўйилган айбни эса, тан олмади. Шу боис, суд тергови жараёнида айбланувчининг бу эътирозига аниқлик киритилди. Яъни судланувчи томонидан сохта тадбиркорликка тааллуқли Жиноят кодексининг 179-моддаси талаблари бузилмагани аниқланди. Шу муносабат билан бу айб унинг зиммасидан соқит қилинди. Бундан ташқари суд жараёнида тергов органи томонидан муқаддам эълон қилинган бошқа бир қатор айбларга ҳам аниқлик киритилиб, қонун тақозосига кўра, тегишли тарзда ўзгартирилди. Айни пайтда содир этилган қилмиш моддий ва ижтимоий жиҳатдан бирмунча оғир ва хавфли экани, жиддий ва асоратли оқибатларга олиб келгани, оддий фуқаролар, тадбиркорлик субьектлари бунинг жабрини тортишгани назарда тутилди. Суд судланувчини тегишли муддатга озодликдан, шунингдек, давлат иштирокидаги ташкилот ва корхоналарда мансабдорлик ва моддий жавобгарлик билан боғлиқ лавозимларда ишлаш ҳуқуқидан маҳрум қилди.\nШунингдек, ушбу жиноий қилмишларнинг бошқа иштирокчиларига нисбатан ҳам, жазонинг муқаррарлиги таъминланди.\nҲеч кимга сир эмас, банк иши аниқлик, назорат ва тафтишни, ажратилган кредитларга нисбатан эса, улардан мақсадли фойдаланишни талаб қилади. Бу фикр юқори турувчи банк соҳаси, маҳаллий ҳокимият идораси, бошқарув ва назорат органлари мутасаддиларига ҳам тегишли. Назаримизда, ушбу бўғинларнинг мазкур банкка нисбатан назорат ва раҳбарлиги сезиларли даражада сустлашган кўринади. Оқибатда давлат муассасаси бўлган банкда содир бўлган жиноий қилмишларга панжа орасидан қарашган.\nБашарти, барча воқеликка қонун кўзи билан қарашганида ҳаммаси рисоладагидек кечиши муқаррар эди.\nжиноят ишлари бўйича Хоразм вилоят\nсуди раиси вазифасини бажарувчи


Тошкентда икки бемор ўткир нафас ва...\n02.08.2020 09:55 0 2207\nССВ пойтахтда яна иккита ўлим ҳолати бўйича хабар берди.\nТошкент шаҳри Миробод туманида яшаган 46 ёшли бемор С.Л.да (эркак) жорий йил 20 июль куни COVID-19 инфекцияси тасдиқланган ва нафас етишмовчилиги белгилари кучайиб Зангиота ихтисослаштирилган кўп тармоқли юқумла касалликлар шифохонасига ётқизилган.\nУнга COVID-19 инфекцияси ўта оғир кечиши, икки томонлама пневмония ташхиси қўйилган. Хасталик ўткир респиратор дистресс синдроми, ўткир юрак қон-томир ва нафас етишмовчилиги асоратлари билан кечган.\nШунингдек, юрак ишемик касаллиги, стенокардия, гипертония, артериал гипертензия ҳамда семизлик каби ҳамроҳ касалликлар билан ҳам оғриган.\nТошкент шаҳри Шайхонтаҳур туманида яшаган 58 ёшли бемор Ш.Д.да ҳам 20 июль куни COVID-19 инфекцияси тасдиқланган ва Зангиота ихтисослаштирилган кўп тармоқли юқумла касалликлар шифохонасига кун давомида тана ҳарорати кўтарилиб, нафас етишмовчилиги кучайганлиги сабабли ётқизилган.\nУнга ҳам COVID-19 инфекцияси ўта оғир кечиши, икки томонлама пневмония ташхиси қўйилган. Хасталик ўткир нафас ва юрак қон-томир етишмовчилиги асоратлар билан кечган. Шунингдек, юрак ишемик касаллиги, стенокардия, гипертония, артериал гипертензия ҳамроҳ касалликлар билан ҳам оғриган. Ҳар икки бемор ўткир нафас ва юрак қон-томир етишмовчилигидан вафот этган.


23:36 / 07.06.2017 2551 pdf Ўқиш режими + -\nРамазоннинг қазосини Рамазондан кейиноқ тутиб бериш вожиб эмас. Бунинг учун бир йил, яъни кейинги Рамазонгача муҳлат берилади. Қазо рўзани кетма-кет эмас, бўлиб-бўлиб тутса ҳам бўлаверади. Буни Ибн Аббос розияллоҳу анҳу Аллоҳ таолонинг «Ва сизлардан ким бемор ёки сафарда бўлса, бас, саноғи бошқа кунлардан» қавлининг тафсирида айтган (Бақара сураси, 184-оят).\nИброҳим Нахаъий айтади: «Кетма-кет икки Рамазонни (беморликда) ўтказса, иккаласининг ҳам қазосини тутиб беради. Агар орада соғайиб кетиб, биринчи Рамазоннинг қазосини тутиб бермаса, ёмон иш қилган бўлади. Аллоҳга истиғфор айтиб, қазосини тутиб қўйсин. Абу Ҳурайра ва Ибн Аббослардан ривоят қилинади: «Кимки Рамазонда касал бўлиб, кейин соғайиб кетса-ю, келаси Рамазон келгунича қазосини тутмаса, аввал янги Рамазоннинг рўзасини тутиб, сўнг олдингисининг қазосини тутсин ҳамда (кечиктиргани туфайли) ҳар бир кун учун битта мискинни тўйдирсин. Атога айтдим: «Сенга (мискинга) қанча таом беради деб айтишган?» десам, «Бир муд дейишган», деди».\n«Рамазондан зиммамда рўза қолган бўларди. Мен унинг қазосини тутиб беришга шаъбондагина қодир бўлардим».\nМаййитнинг номидан рўза тутиб бериш\nИмом Бухорий ва Муслимлар Оиша розияллоҳу анҳодан ривоят қилишади:\n«Расулуллоҳ соллаллоҳу алайҳи васаллам: «Ким зиммасида рўза билан вафот этса, унинг номидан валийси рўза тутиб беради», дедилар».\nЖумҳур уламоларнинг наздида бу амр вожибликни ифодаламайди. «Унинг номидан валийси рўза тутиб беради» дегани унинг номидан рўза тутиб бериши жоиз деганидир. Ушбу ҳадисга аҳли ҳадислар, имом Аҳмад ҳамда Шофеъий ўзининг эски фатвосида амал қилишган. Шофеъийнинг янги фатвосида ҳамда Молик ва Абу Ҳанифалар: «Маййитнинг номидан рўза тутмайди», дейишган. Бунга далил сифатида Насоий Ибн Аббос розияллоҳу анҳумодан ривоят қилган ҳадисни келтиришган. Унда Набий соллаллоҳу алайҳи васаллам шундай деганлар: «Ҳеч ким ҳеч кимнинг номидан рўза тутмайди. Ҳеч ким ҳеч кимнинг номидан намоз ўқимайди. Лекин унинг номидан таом беради». Улар ҳадисдаги маййитнинг номидан рўза тутиб беришни таом бериш деб изоҳлашган. Маййитнинг валийси унинг номидан мискинларга таом берса, зиммасидаги рўза соқит бўлади. Бу билан гўё валий унинг номидан рўза тутгандек бўлади. Буларнинг бундай изоҳлашларига, лафзнинг зоҳирий, яъни сиртқи маъносини бошқа маънога буришларига ундаган нарса – бу ишдан қайтарилган ҳадис билан тутиб бериш ихтиёри берилган ҳадиснинг орасини мувофиқлаштиришдир.\nЯна шундай дейишган: «У зот соллаллоҳу алайҳи васалламнинг «Ким зиммасида рўза билан вафот этса, унинг номидан валийси рўза тутиб беради» деган сўзлари «Тупроқ мусулмоннинг таҳорат сувидир, агар сув топа олмаса», деган сўзларига ўхшайдими? У ерда бадал унинг ўрнига бадал қилинган нарсанинг номи билан аталмоқда, бу ерда ҳам шу».\nЯна: «Насоийнинг ҳадисида Расулуллоҳ соллаллоҳу алайҳи васаллам рўза ва намозда ўринбосарликдан – (бир ибодатни) бировнинг ўрнига бажаришдан қайтардилар. Иккаласи ҳам баданий ибодатдир. Ҳеч ким намозни бировнинг ўрнига адо қилса бўлади демаган. Мулла Алий Қорий намоз ва рўза каби соф баданий ибодатларда бировнинг ўрнига адо қилиш жоиз эмас, деган. Фақиҳлар айтганидек, у зот соллаллоҳу алайҳи васалламнинг «Ҳеч ким ҳеч кимнинг номидан рўза тутмайди. Ҳеч ким ҳеч кимнинг номидан намоз ўқимайди», деган сўзлари «бировнинг номидан рўза тутиш жоиз» деган маънодаги ҳадисларни насх қилади.\nХулоса қилиб айтиш мумкинки, аҳли ҳадислар маййитнинг номидан назр рўзани тутишга рухсат беришган. Зиммада қолган Рамазон рўзаси учун эса маййитнинг номидан мискинларга таом берилади. Имом Аҳмаддан ташқари уччала имом маййитнинг номидан рўза ўтилмайди, дейишган.\nМаййит тута олмаган рўзалари учун ўзининг номидан мискинларга таом беришни васият қилиб кетган бўлсагина бу иш унинг валийсига вожиб бўлади. Васият қилмаган бўлса, валийси ёки бирор бегона одам ўз ихтиёри билан унинг номидан рўза тутса, иншааллоҳ, жоиздир. Бир кунлик таомнинг миқдори фитр садақасининг* миқдоричадир.\n* Садақаи фитр буғдойдан ёки ундан олинадиган нарсалардан ҳамда майиздан ярим соъ, хурмо ёки арпадан бир соъ берилади («Кифоя»).\n02:37 / 08.06.2017 2283\n5297 17:30 / 23.05.2017


1441 йил 1 ражаб | 2020 йил 25 февраль, сешанба\n07:40 / 06.04.2019 1678 pdf Ўқиш режими + -\nАбу Мусо ўлими яқинлашганини сезиб, хизматкорларини чақирди. Уларга: «Бориб, мен учун қабр кавланглар, чуқурроқ қилинглар», деди. Хизматкорлар қабрни кавлаб, қайтиб келишди ва кавлаб бўлганларини айтишди. Абу Мусо: «Мени ўтирғизиб қўйинглар», деди. Сўнгра шундай деди: «Жоним қўлида бўлган Зотга қасамки, қабр икки манзилдан бири бўлади. Биринчиси бўлса, қабрим кенг қилиб қўйилади, ҳар томони қирқ зироъдан бўлади. Менга жаннат эшикларидан бири очиб қўйилади. Мен у ердаги ўзимнинг жойимни, аёлларимни (ҳурларни) ва Аллоҳ азза ва жалла мен учун ҳозирлаб қўйган неъматларни кўриб тураман. Сўнгра мени жаннатдаги жойимга, ўша кундаги аҳлимнинг ҳузурига олиб боришади. Шундай қилиб, қайта тирилгунимча жаннатнинг хушбўй ҳидларию роҳатлари менга етиб туради. Иккинчиси бўлса, қабрим шу даражада тор бўладики, қовурғаларим бир-бирига киришиб кетади, бундан ҳам торроқ бўлади. Менга жаҳаннам эшикларидан бири очиб қўйилади. Мен жаҳаннамдаги жойимни, Аллоҳ азза ва жалла мен учун тайёрлаб қўйган занжир-кишанларни ва у ердаги шерикларимни кўриб тураман. Сўнгра мени жаҳаннамдаги жойимга, ўша кундаги аҳлимга олиб боришади. То қиёматгача жаҳанамнинг иссиқ шамоли ва қайноқ суви менга келиб туради», деди.\n17:00 / 05.04.2019 8631\n09:45 / 06.04.2019 1588\nҲажга кетаётган бир киши Бағдодга келди. Унинг ёнида минг динорлик мунчоқ бор эди. Уни сотмоқчи эди, ҳеч ким олмади. Яхшилик билан ном чиқарган бир атторнинг олдига давоми...\n2250 07:10 / 21.08.2019\n389 07:10 / 21.06.2019\nҲамиша камбағалликдан шикоят қилиб юрганларни ёки бойлик, пул топиш орзусида ҳаловатини йўқотганларни кўрганда беихтиёр, .Пайғамбар алайҳиссаломнинг давоми...\n1235 11:30 / 04.08.2019\n655 11:30 / 13.06.2019\n182 09:41 / 24 февраль\n140 18:00 / 21 февраль\n31404 11:58 / 10.10.2018\n37930 11:56 / 10.10.2018\n3347 16:57 / 17.05.2019\n6560 08:41 / 09.11.2019


9 ойда табиий газни қазиб олиш 19,6 фоизга, газ канденсати эса 34,7 фоизга камайган – Газета.uz\nLotinchada 18 ноябр 2020, 12:14 Жамият\nАйни вақтда Олий Мажлис Қонунчилик палатасининг навбатдаги мажлиси бўлиб ўтмоқда. Унда молия вазири Тимур Ишметов давлат бюджети ва давлат мақсадли жамғармаларининг жорий йилнинг 9 ойи давомидаги ижроси тўғрисида ахборот берди.\nҲисоботдан сўнг, савол-жавоб қисмига ўтилди. Унда Қонунчилик палатаси депутати Мақсуда Ворисова ҳисоботда 9 ойда табиий газ қазиб олиш 19,6 фоизга, газ канденсати ишлаб чиқариш 34,7 фоизга камайгани айтилганини қайд этди.\n«Бунга савол берганимизда, дунё бозорида газга талаб камайгани деб изоҳланди. Ички бозорда аҳолининг талаби кундан-кунга ошиб бораётган бўлса, бу ҳолатни уларга қандай қилиб тушунтирамиз? Шу ўринда, кичик тадбиркорлардан ҳам бюджетга тушум тушади. Уларни эса қиш олдидан газ тармоғидан узишга мажбур бўлаяпмиз. Яна бир савол, ҳисоботда электр энергиясини технологик сарфи ва узатишдаги йўқотишлари 9 млрд кВт соат, бу жами ишлаб чиқарилган энергиянинг 18,8 фоизини ташкил қилар экан. Бу ҳолатни қандай изоҳлаймиз? Биз сайловчиларга нима деб жавоб берамиз», — деди депутат.\nУшбу саволга энергетика вазири ўринбосари Шерзод Ходжаев жавоб берди.\n«Ўзбекистонда табиий газ фақат „Ўзбекнефтегаз“ томонидан эмас, балки, қўшма корхоналар томонидан ҳам амалга оширилади. Маълум бир давр ичида қўшма корхоналар экспортни тўхтатганлиги туфайли қазиб чиқаришни камайтиришган. Ички бозорга табиий газни етказиб беришга масъул бўлган „Ўзбекнефтегаз“ қазиб чиқариш суратларини яхшилаш бўйича ишлар амалга ошириляпти. Ҳақиқатдан ҳам биз кўзланган талаб кўрсаткичларига эришдик деб айта олмайман. Лекин, бу йил ўтган йилдан фарқли ўлароқ, қазиб чиқариш суратларини пасайиш тенденциялари тўхтатилди. Ва бу кейинги йил ўз самарасини беради», — деди вазир ўринбосари.\nШерзод Ходжаев электр энергиясини ишлаб чиқаришда ишлаб чиқарилган энергиянинг 18,8 фоизи технологик сарф ва узатишдаги йўқотишлар бўлганини соҳанинг ички истеъмоли деб баҳолади.\nШерзод Ходжаев. Фото: Шухрат Латипов / «Газета.uz»\n«Мен бу кўрсаткични бошқачароқ баҳолаган бўлар эдим. Бу соҳанинг ички истеъмоли. Чунки, бунда нафақат тармоқлардаги йўқотишлар, балки, электр энергияни ишлаб чиқаришда бир қисми станцияларнинг ўзида сарфланиши билан изоҳланади. Ҳеч бир давлатда бу кўрсаткич 10−11 фоиздан пастга тушмаган, 2025 йилга қадар 18,8 фоиздан 15 фоизгача камайтириш, 2030 йилгача 12,5 фоизгача тушириш бўйича чора-тадбирлар белгиланган», — дея таъкидлади вазирлик вакили.\nУнинг таъкидлашича, бу йил сув танқислиги натижасида гидроэлектр станцияларида кўзланган миқдорда электр энергияси ишлаб чиқариш имконияти бўлмаган. Йиллик прогноз кўрсаткичлари 76 фоизга бажарилиши кутилмоқда. Бунинг ўрнини қоплаш учун электр энергиясини ИЭСларда ишлаб чиқаришга тўғри келинган. Бу эса, ўз навбатида соҳанинг ички истеъмолига салбий таъсир кўрсатди.\nАввалроқ, энергетика вазири ўринбосари Беҳзот Норматов Россия компанияси «Лукойл» Хитойга «кўк ёқилғи» экспортини бутунлай тўхтатганини инкор этганди. У шунингдек, «Газета.uz»га 2020 йилда «Лукойл» компанияси Ўзбекистон бозорига бирламчи 5 млрд куб метр газ сотганинин айтган эди.


ФВВ ҳаво совиши сабабли аҳолига огоҳлантириш билан чиқди - xabar.uz\nФВВ ҳаво совиши сабабли аҳолига огоҳлантириш...\n09.04.2020 10:41 0 2872\nКуни кеча юртимиз бўйлаб ҳаво ҳарорати кескин тушиб, қор ёғиши кузатилди. Фавқулодда вазиятлар вазирлиги мазкур вазиятда оддий аҳолига мурожаат билан чиқди.\nҲаво ҳароратининг пасайиши газ ва бошқа турли иситиш мосламаларидан фойдаланиш ҳолатларининг кўпайишига сабаб бўлади. Бунда улардан фойдаланишда эҳтиётсизлик ёнғинларга ҳамда ис газидан заҳарланишга олиб келиши мумкин.\n«Шунинг учун газ мосламаларидан фойдаланишда огоҳ бўлишингизни ҳамда қуйидаги зарур эҳтиёткорлик чораларини кўришингизни сўраймиз:\n— носоз, қўлбола ва ностандарт газ ва бошқа иситиш мосламаларидан фойдаланманг;\n— газ ва иситиш мосламаларини, айниқса, кечаси назоратсиз қолдирманг;\n— хоналарни иситиш учун газ плиталаридан фойдаланманг;\n— алангаланувчи буюмларни иситиш печлари ва мосламалари яқинида қолдирманг;\n— иситиш мосламаларидан ишлаб чиқарувчи корхона йўриқномасида келтирилган тартибда фойдаланинг;\n— газ ҳиди/сизиб чиқиши аниқланганда электр ускуналари ва очиқ оловдан фойдаланманг. Бу ҳолда хонани зудлик билан шамоллатиб, 104 рақами орқали газ авария хизматини чақириш зарур» - дейилади вазирлик хабарида.\nФВВ ис гази огоҳлантириш\nҲодиса 31/07, 19:15\nСамарқандда қизалоқ темир панжара орасидан чиқариб олинди\nҲодиса 23/07, 11:00\nҚудуққа тушиб ҳушини йўқотаёзган икки фуқаро қутқариб қолинди\nҲодиса 21/07, 10:55\nКаналга қулаган «Дамас» олиб чиқилди\nҲодиса 03/07, 14:52


Ҳасан Басрий раҳимаҳуллоҳ бир мажлис ёнидан ўтдилар. Ўша мажлисда ўтирган бир йигит кулаётган эди. У зот йигитга қараб:\n“Ҳой йигит, Сиротдан ўтдингми?” дедилар. У:\n“Жаннатга боришинг ҳақида билдингми?” деб сўрадилар буюк имом. Йигит яна:\n“Йўқ” деб жавоб берди. Шунда Ҳасан Басрий раҳимаҳуллоҳ:\n“Унда нега куляпсан?” дея танбеҳ бердилар.\nШу воқеадан кейин ҳеч ким у йигитни кулган ҳолда кўрмади.\nҲасан Басрий раҳимаҳуллоҳ: “Ўлим қайтадиган жойи, қиёмат ваъда қилинган куни, Аллоҳ таолонинг ҳузурида туриш аниқ кўрадиган манзараси эканини билган кишининг маҳзунлиги доимий бўлиши керак” дер эдилар.\nИмом Аҳмад раҳимаҳуллоҳга “Эй имом, сиздан кейин кимдан фатво сўраймиз?” деб савол беришди. Имом “Абдулваҳҳоб Варроқдан сўранглар!” дедилар. Одамлар: “Эй Абу Абдуллоҳ, унинг илми оз-ку!” дейишди. Шунда имом: “Лекин тақвоси, парҳези кўп. Ана шу тақвоси уни Аллоҳнинг динида билмаган нарсасини гапиришдан тўсиб туради” дедилар.\nАбдулваҳҳоб Варроқ ким?\nУ киши Абдулваҳҳоб ибн Абдулҳакам ибн Нофеъ бўлиб, буюк имом, ҳужжат, тақволи олим ва обид зот эдилар. Кунялари Абул Ҳасан, лақаблари Варроқ. Бағдодда таваллуд топганлар. 251 ҳижрий санада вафот этганлар.\nГуноҳлари устига оғир юк бўлган, иймони заифлашиб қолган, ишончи озайиб қолган қанчадан қанча кишилар бор. Улар тун қоронғусида Аллоҳ таолонинг ҳузурида Унинг Каломини тиловат қилиб намоз ўқийдилар. Натижада намозни якунлаганларида гуноҳлари тўкилган, айблари беркитилган, даражалари кўтарилган, диллари очилиб равшан бўлган ва иймонлари комил бўлган ҳолда бўладилар.\nШайх Шинқитий ҳафизаҳуллоҳ\nМаймун ибн Меҳрон раҳимаҳуллоҳ “Агар Қуръон аҳллари солиҳ бўлсалар, одамлар ҳам солиҳ бўлишади” деганлар.\nБу гапга Шайх Абдураззоқ ал-Бадр қуйидагича изоҳ билдирганлар: “Қуръон аҳли одамлар учун ўрнакдирлар. Агар улар солиҳ бўлсалар, одамлар яхшиликда уларга эргашадилар ва бўйсунадилар. Лекин мусибат шуки, агар Қуръон аҳли гуноҳ ишларни қилсалар, қалбида Қуръонни кўтариб юрган кишининг бузғунчилик қилиши одамларга ва ўзлари яшаётган жамиятга нисбатан улкан жиноят ҳисобланади. Шунинг учун Қуръон аҳлининг солиҳ бўлиши одамларнинг солиҳ бўлишига сабаб бўлади. Қуръон аҳлининг бузғунчилик қилиши эса одамларнинг бузилишига олиб келади. Чунки Қуръон аҳли ўша одамлар учун ибрат ўрнидирлар”.\nСалафи солиҳлардан бирлари шундай деганлар: “Албатта, Аллоҳ таоло мўминнинг қувватини унинг қалбига жойлаб қўйди, аъзоларига эмас. Кўрмайсизларми, кекса солиҳ киши жазирама кунларида рўза тутиб, кечаси ибодат билан бедор бўлади. Ваҳоланки, ёшлар бу ишни қилишдан ожиз бўладилар”.\nИмом Зуҳрий раҳимаҳуллоҳдан мана бу гап ривоят қилинган: “Рамазондаги битта тасбеҳ бошқа ойлардаги мингта тасбеҳдан афзалдир”.\n“Ибн Абу Дунё энциклопедияси”\n837 марта ўқилди\nДругие материалы в этой категории: « Бебаҳо насиҳатлар\tРамазонга тайёрмисиз? »


10:10 / 09.11.2017\nВенесуэла президенти Николас Мадуро ташаббуси билан ташкил этилган Миллий муассислик ташкилоти 8 ноябрь куни "Нафратга қарши, тинчликда биргаликда истиқомат қилиш ва бағрикенглик тўғрисидаги қонун"ни якдиллик билан қабул қилди. У 20 йиллик қамоқ жазосини кўзда тутади, деб хабар қилмоқда РИА Новости.\n"Венесуэла нафратга қарши тарихий қонунни қабул қилди. У тинчликни ҳимоя қилишга қаратилган", — деб ёзган Делси Родригес Twitter микроблогида.\nУшбу қонун нафрат қилганлик учун 10 йилдан 20 йилгача озодликдан маҳрум қилишни кўзда тутади. Бу "фашистик, миллий, ирқий, этник, диний, сиёсий, ижтимоий, ғоявий" ва нафратнинг бошқа турларига тегишлидир, дейилади ҳужжатда.\nҚонун вақтли нашриётда эълон қилинганидан кучга киради.


«Нефтчи» ҳамда «Абдиш-ата» Қирғизистон мустақиллиги финалида | ҚИРҒИЗИСТОН ЯНГИЛИКЛАРИ\n«Нефтчи» ҳамда «Абдиш-ата» Қирғизистон мустақиллиги финалида\nМусобақа ярим финал ўйинларида «Нефтчи» жамоаси «Дордой» устидан устун келган бўлса, Қантнинг «Абдиш-ата» клуби вакиллари «Алай»ни енгиб финал ўйинига йўлланмани қўлга киритдилар.\nҚирғизистон мустақилиги кубоги ярим финалининг жавоб учрашувларида «Абдиш-ата» жамоаси майдон эгалари «Алай» билан дуранг 3:3 ҳисобида ўйин кўрсатиб, икки ўйин натижаларига кўра 7:4 ҳисоби билан мусобақанинг биринчи финалчиси бўлди.\n«Нефтчи»лик чарм тўп усталари эса, ўзларининг асосий рақиби ҳисобланмиш «Дордой» ни иккинчи ўйинда кичик 1:0 ҳисобида доғда қолдирдилар.\nЎйиндаги ягона гол муаллифи «Нефтчи» ҳужумчиси Павел Павлов бўлди.\n«Абдиш-ата» ва «Нефтчи» жамоалари 31 август куни Қирғизистон мустақиллиги кубоги финалида куч синашади.\n«Нефтчи» клуби менеджери Медер Садиков Kloop.kg билан суҳбатда «яхши ўйинни» кутаётганини ва ўз жамоасига ишонишини айтди.\n«Ўйинчиларнинг урашувга қанчалик тайёр эканини ўйин куни кўрамиз», —деди Сидиков.\nЖорий йилда «Нефтчи»лик футболчилар рақиб «Абдыш-Ата» билан Қирғизистон чемпионати доирасида икки ўйин ўтказишган. Беллашувнинг биринчи ўйини дуранг натижа билан якунланган бўлса, иккинчи учрашувда қўчқороталик нефтчилар қантликлар устидан 2:0 ҳисобида ғалабага эришганлар.\nМусобақа экс ғолиби «Дордой» бу йил ғолиблик учун курашни тўхтатишга мажбур бўлди. Ўтган йилги финал учрашувида 3:0 ҳисобида «Нефтчи»ни енган бу жамоа, бу йил ярим финалда ҳудди шу жамоа қўлидан мағлубият аламини тортди.\nЯрим финалнинг биринчи ўйин натижалари\nМусобақа ярим финалига тўрт жамоа — «Нефтчи», «Дордой», «Абдиш-Ата» ва «Алай» ўтдилар.\nЖамоалар ўзларининг биринчи ўйинларини 2 август куни ўтказдилар.\n«Дордой»га қарши ўйинда «Нефтчи» дуранг натижага эришди.\nВадим Харченко ошириб берган тўпни Қирғизистон терма жамоаси сардори Азамат Байматов рақиб дарвозаси томон йўллаб пойтахтликларни олдинга олиб чиқди. Бироқ, ўйиннинг 73 чи дақиқасида «Нефтчи»лик Бақит Мамитов ўйин ҳисобини тенглаштирди.\nҚантдаги учрашувда маҳаллий «Абдиш-ата» Ўшнинг «Алай» жамоасини 4:1 ҳисобида ер тишлатди.\nБиринчи голни қантлик Сидиков 23 чи дақиқада ўз ҳисобига ёзиб қўйган бўлса, 72чи ва 87чи дақиқаларда «Абдиш-ата»нинг бошқа ўйинчиси Мирзалиев дубл муаллифи бўлди. 87чи дақиқадаги қантлик Эсенкул уулу Чолпон киргизган гол учрашув ғолибини узил кесил ҳал қилди.\nАввалги мақолаҚирғизистон жанубида илк маротаба 850 ўқувчига мослашган энергия тежовчи мактаб қурилиши бошланди\nНавбатдаги мақолаЎшда дайди итлар отиляпти


ОДАМ САВДОСИГА ҚАРШИ КУРАШ ЖАМОАТЧИЛИК НИГОҲИДА - Ўзбекистон овози газетаси\nОДАМ САВДОСИГА ҚАРШИ КУРАШ ЖАМОАТЧИЛИК НИГОҲИДА\n«Ижтимоий фикр» жамоатчилик фикрини ўрганиш маркази одам савдосининг сабаб ва оқибатлари, фуқароларнинг мамлакатимизда бундай жиноятга қарши курашда амалга оширилаётган чора-тадбирлар тўғрисидаги тасаввурларини аниқлаш мақсадида ана шу мавзуда сўров ўтказди.\nНатижа шуни кўрсатдики, қатнашчиларнинг 59,6 фоизи жиноятнинг бу туридан хабардор, учдан бир қисми умумий тасаввурга эга. Мамлакатимизнинг барча ҳудудларида истиқомат қилаётган фуқаролар, шаҳар ва қишлоқлар аҳолиси, эркаклар ва аёллар, ёшлар ва кекса авлод вакиллари давлатимиз раҳбарининг хорижда одам савдоси қурбонига айланган ҳамюртларимизни қайтариш ва реабилитация қилиш, уй-жой ва иш билан таъминлаш орқали қўллаб-қувватлаш ва ҳуқуқларини ҳимоя қилишни фаоллаштиришга қаратилган ташаббусларини ижобий баҳолайди.\nАксарият учун (90 фоиз) телевидение одам савдоси билан боғлиқ жиноятлар тўғрисидаги маълумотларнинг асосий манбаи ҳисобланади. Шу билан бирга, бу борада интернетни асосий манба деб ҳисобловчи респондентлар улуши 28,4 фоизга етган (2017 йилда 4,7 фоиз). Айниқса, фуқароларнинг одам савдосида қўлланиладиган восита ва услублардан хабардорлик даражасини оширишда ижтимоий тармоқлар муҳим бўғинга айланиб бормоқда.\nҚатнашчиларнинг 88,7 фоизи “одам савдоси халқаро уюшган жиноятчиликнинг миллий хавфсизликка таҳдид солувчи оғир шаклларидан бири”, деб ҳисоблайди. Уларнинг фикрича, одам савдосига қарши самарали курашиш, жиноятчиларни таъқиб қилишни кучайтириш ва жабрланганларга ёрдам кўрсатиш учун давлат органлари, фуқаролик жамияти институтлари ва ахборот воситаларининг саъй-ҳаракатларини бирлаштириш зарур.\nСўров иштирокчиларининг 65 фоизи одам савдоси билан боғлиқ жиноят содир этганларга "нафрат ва ғазаб”, 47,5 фоизи жабрланганларга "раҳм-шафқат ва ачиниш" ҳиссини изҳор этди. 41,8 фоизи “жиноятчилар муқаррар жазоланиши" тарафдори эканини билдирди.\nТадқиқот натижаларига кўра, одамларни хорижга чиқишга мажбур қилаётган асосий омил ўзи истиқомат қилаётган жойдан иш топа олмаганидир. Респондентларнинг 62,3 фоизи одам савдоси билан боғлиқ жиноятлар тарқалишига асосий сабаб – билимсизлик, 23,7 фоизи – енгилтаклик, иродасизлик, ўзига ишонмаслик. Иштирокчиларнинг қарийб ярми тез ва осонлик билан катта пул топиш истагида бўлганлар шундай жиноятдан жабр кўради, деб ҳисоблайди.\nСўров қатнашчиларининг фикрлари асосида бундай жиноятдан жабрланган одамнинг ижтимоий-психологик портрети тузилди. Бу – 21-30 ёшлардаги яхши маълумотга эга бўлмаган, енгил даромад топиш истагида юрган, ҳуқуқий маданият даражаси паст, ҳаётий тажрибаси кам, энг муҳими, касб-ҳунарсиз, ҳар қандай ишни бажаришга тайёр шахсдир.\nКўп ҳолларда меҳнат муҳожири ўз хавфсизлигини ўйламайди, хорижда тегишли ҳужжатларсиз ишлаганда қандай қийинчиликларга учраши мумкинлигини билмайди.\nБугунги кунда мамлакатимиз фуқаролари мажбурий меҳнат қилган асосий соҳалар қурилиш ва қишлоқ хўжалигидир.\nТадқиқот хорижда иш топиш мақсадида нотаниш шахсга мурожаат қилиш оқибатида жабрланганлар камайганини кўрсатди. Бу мамлакатимизда аҳолини шундай усулдаги меҳнат миграциясининг хавфли томонларидан хабардор қилиш бўйича амалга оширилаётган тадбирларнинг таъсирчанлигидан далолат беради. Сўров натижаларига кўра, давлат бандлик хизматига мурожаат қилган ва нодавлат ташкилотларида рўйхатга олинган фуқаролар тадқиқот даври давомида одам савдоси билан боғлиқ жиноятчиларга дучор бўлмаган.\nАниқланганидек, ҳар тўртинчи ҳолатда одам савдоси билан боғлиқ жиноятдан жабрланганларнинг яқинлари уларни қутқариш учун бирон чора кўрмаган. Улар асосан ҳуқуқ-тартибот органларига, баъзан инсон ҳуқуқларини ҳимоя қилиш ташкилотларига мурожаат қилган. Аксарият ҳолларда мурожаат этилган тузилмаларнинг хатти-ҳаракатлари самарали бўлган.\nРеспондентлар меҳнат муҳожири бошқа мамлакатга кетиш олдидан маҳаллий тил, қонунчиликни ўрганиши муҳим аҳамиятга эга, деб ҳисоблайди. Уларнинг фикрича, одам савдосига қарши кураш фақат давлат органлари ва фуқаролик жамияти институтлари, шунингдек, фуқароларнинг ўзлари ўртасида фаол ҳамкорлик қарор топтирилгандагина самарали бўлади.\n«Ижтимоий фикр» Республика жамоатчилик фикрини ўрганиш маркази материаллари асосида\nЎзА мухбири О.ХАРЧЕНКО тайёрлади.